Po sremskim gradovima prosjače i strani državljani - Sremske Novine\n5. 12. 2021., 05:19\nPo sremskim gradovima prosjače i strani državljani\n3. novembar 2018. godine\nTokom julskih akcija u Rumi je zatečeno šestoro dece koja su prosila sama na ulici, kao i izvestan broj dece koja su prosila sa odraslim članovima porodice. Jedan broj od tih šestoro nisu državljani Republike Srbije i zajedno sa roditeljima su vraćeni u svoju matičnu zemlju\nOvog leta po nalogu Ministarstva za rad, zapošljavanje, boračka i socijalna pitanja, rumski Centar za socijalni rad sproveo je aktivnosti u vezi sa sprečavanje prosjačenja na ulicama, a sama aktivnost odnosila se na zaštitu dece koja prosjače. Kako navode u Centru, cilj naloga resornog ministarstva je poboljšanje celovite, struktuirane i kontinuirane saradnje sa organima unutrašnjih poslova i ostalim organizacijama i ustanovama koje mogu doprineti rešavanju problemazaštite dece koja prose na ulicama, ne samo Rume, nego i čitave zemlje. Zadaci koji su bili izneti pred rumski Centar podrazumevali su organizaciju sastanka sa pripadnicima policije na lokalu u cilju uspostavljanja jače saradnje na otkrivanju slučajeva nasilja nad decom, zlostavljanja i zloupotrbe dece koja „žive i rade na ulici“ i bave se prosjačenjem, pranjem vetrobranskih stakala, skupljanjem sekundarnih sirovina iz kontejenar za odnošenje otpada, prodajom cveća u kasnim noćnim satima, itd.Osim toga naloženo je sprovođenje više akcija na terenu,kao i sprovođenje ostalih zakonskih mera u ovim slučajevima.\nS tim u vezi, Marija Čučković, supervizor u Službi za zaštitu dece i mladih Centra za socijalni rad Ruma rekla je da je nalog sproveden, te da je prvobitno organizovan sastanak u Centru sa pripadnicima Policijske stanice Ruma, kom su prisustvovali direktor Centra, supervizor, kao i načelnik Policijske stanice u Rumi i inspektor iz oblasti opšteg kriminala sa liencom za rad sa maloletnicima.\n– Tada je konstatovano, o čemu je i samo Ministarstvo obavešteno, da u Rumi nema dece koja se bave pranjem vetrobranskih stakala i prodajom cveća na ulici. Sakupljanjem sekundarnih sirovina se bave u okviru porodica. Po pitanju prosjačenja, izvestan broj dece prosi ispred tržnih centara i verskih objekata, kao i po lokalnim kafićima, dok je poznato da dve – tri majke prose u prisustvu (naručju) dece, rekla je Marija Čučković.\nU istom odgovoru Ministarstvu se navodi da je policija kontrolisala ovu pojavu i u skladu sa Zakonom o javnom redu i miru i Zakonu o prekršajima podnosila prekršajne prijave, u šta sam Centar nije uključivan i nema podatke o tome.\n– Razultat dogovora je bilo sprovođenje tri akcije tokom jula meseca u kojima su učestvovali inspektori sa licencom za rad sa maloletnicima i oniformisani policijski službenici, kao i radnici iz Službe za zaštitu dece i mladih rumskog Centra za socijalni rad. Tokom akcije zatečeno je šestoro dece koja su sama na ulici prosila, kao i izvestan broj dece koja su prosila sa odraslim članovima porodice. Jedan broj od tih šestoro nisu državljani Republike Srbije i zajedno sa roditeljima su vraćeni u svoju matičnu zemlju, a za ostale su protiv roditelja pokrenuti zakonski postupci, rekla je Marija Čučković.\nCilj akcije je bio da se izvrši procena stanja na terenu, odnosno na mestima gde deca prose, obave informativni razgovori i procene stanja i potrebe dece i roditelja, kao i da se izrekne upozorenje roditeljima na posledice koje će snositi ukoliko se nedozvoljeno ponašanje dece ponovi. Inače, u Centru za socijalni rad Ruma kažu da su prosjaci u ovom gradu uglavnom poznati stanovnici romskog naselja koja na ovaj način pribavljaju novčana sredstva za sebe i svoje porodice. Ne zalazeći u psihološke profile ljudi koji prose, da li je zaista u pitanju samo preživljavanje ili svojevoljni način života, tek i nakon akcije, na ulicama Rume opet se svakodnevno mogu videti jedna te ista lica romske populacije koja će od prolaznika zatražiti koji dinar za, kako kažu hlebi mleko.\nNeumoljivi šampion odrastao u La...\nMaradik, Jarkovci i Ljukovo u je...


NEGATIVNO DELUJU NA MUŠKE HORMONE: Kako lekovi protiv bolova utiču na PLODNOST | Skandalozno\nNEGATIVNO DELUJU NA MUŠKE HORMONE: Kako lekovi protiv bolova utiču na PLODNOST\n“Ibuprofen”, “aspirin” i “paracetamol” negativno utiču na muške hormone, pokazala je naučna studija rađena u Francuskoj. Još se ne zna da li su efekti izazvani dugom upotrebom lekova leka trajni ili nisu.\n“Ibuprofen”, ako se uzima u dozama koje najčešće koriste sportisti za ublažavanje bola i snižavanje telesne temperature, smanjuje plodnost muškaraca, pokazala je naučna studija.\nOn i tim istraživača iz Francuske i Danske najpre su analizirali kako lekovi protiv bolova – “aspirin”, “acetaminofen” odnosno “paracetamol” i “ibuprofen” utiču na trudnice.\nNjihovo istraživanje je pokazalo da sva tri leka, ako ih uzima trudnica, loše utiču na testise beba.\nZnajući to, naučnike je zanimalo šta se dešava ako odrasli muškarci uzimaju lek, a u ovoj studiji su se fokusirali na “ibuprofen”, koji ima najjače efekte.\n– Ovaj lek često uzimaju sportisti, olimpijci i profesionalni fudbaleri pre utakmica kako bi preventivno delovali na bol – rekao je Žego.\nTokom istraživanja, kod učesnika koji su pili dozu “ibuprofena” koju uzimaju mnogi amateri i profesionalni sportisti: 600 miligrama dva puta dnevno, što je i inače i maksimalna doza leka koja se preporučuje, ustanovljeno je da su luteinizirajući hormoni – koje proizvodi hipofiza i koji stimulišu testise da proizvode testosteron – zavisili od količina “ibuprofena” koji je dospeo u krvotok. Istovremeno, smanjen je nivo testosterona, što pokazuje disfunkcionalnost testisa.\nBudite prvi sa komentarom na članku "NEGATIVNO DELUJU NA MUŠKE HORMONE: Kako lekovi protiv bolova utiču na PLODNOST"


Poverenik: MUP tvrdi da je za slučaj sa F dijagnozom odgovoran jedan policijski službenik | Autonomija\nPoverenik: MUP tvrdi da je za slučaj sa F dijagnozom odgovoran jedan policijski službenik\n"Strogo poverljivo" Uputstvo koje je doneo nekadašnji ministar Vlajko Stojiljković označeno kao "pravni osnov" za pribavljanje podataka\nPoverenik za informacije od javnog značaja i zaštitu podataka o ličnosti Rodoljub Šabić ocenio je danas da slučaj „F“ dijagnoza ilustruje „nedopustivo loš odnos države prema zaštiti podataka o ličnosti“.\nPoverenik je u saopštenju naveo da je povodom zahteva kikindske policije bolnici u tom gradu za dostavljanje podataka građana koji se leče na osnovu zdravstvene šifre „F“, sproveo pismeni nadzor nad sprovođenjem Zakona o zaštiti podataka o ličnosti u MUP-u i neposredni nadzor u Direkciji policije.\n„U izjašnjenju koje je Poverenik zahtevao i dobio od MUP-a, navedeno je da je komandir Policijske ispostave Kikinda, zanemario odredbe Zakona o zaštiti podataka o ličnosti, a o istom nije obavestio neposredne starešine, niti je od njih dobio odobrenje„, piše u saopštenju.\nPoverenik je naveo i da je MUP potvrdio da će protiv komandira te policijske ispostave biti pokrenut disciplinski postupak kao i da slučaj predstavlja izuzetak, a da takvih aktivnosti nije bilo u drugim policijskim upravama.\n„Polazeći od činjenica koje su u postupku utvrđene, Poverenik stoji na stanovištu da je reč o problemu koji se ne može i ne sme svoditi na pitanje odgovornosti jednog ‘preterano revnosnog’ službenika policije, pa čak ni na odnos i odgovornost MUP-a u celosti prema problemu neovlašćene obrade podataka o ličnosti“, piše u saopštenju.\nPo oceni poverenika, slučaj iz Kikinde ilustruje „totalno neadekvatan odnos prema problemu zaštite podataka o ličnosti građana na državnom, globalnom nivou, koga već godinama karakteriše odsustvo neophodnih aktivnosti i nedonošenje adekvatne regulative“.\n„Na ovo su u toku postupka nadzora ukazivali i radnici MUP-a navodeći kao primer predlog Zakona o evidencijama u oblasti unutrašnjih poslova koji je uz dobru saradnju sa Poverenikom pripremljen još 2015., ali nije donet“, stoji u saopštenju.\nNavodeći da shodno Ustavu Srbije samo odredba zakona može predstavljati valjan pravni osnov za obradu podataka o ličnosti, poverenik je kazao da je od MUP-a „zahtevao, dobio i izvršio uvid“ u „strogo poverljivo“ Uputstvo koje je pre više od 20 godina doneo tadašnji ministar unutrašnjih poslova Vlajko Stojiljković i koje je označeno kao „pravni osnov“ za pribavljanje ličnih podataka osoba sa „F“ dijagnozom.\n„Uputstvo, suprotno članovima sadašnjeg i tada važećeg Ustava, nigde nije objavljeno, a i nezavisno od toga moralo je prestati da važi sa donošenjem Zakona o policiji iz 2005. godine, budući da je sa njim u drastičnoj suprotnosti. Uputstvo inače propisuje da Dosije sektora sadrži ‘Pregled duševnih bolesnika’, i to njihove ‘generalije, lični opis, vrstu bolesti, način ispoljavanja, gde je i koliko lečen, fotografiju“, piše u saopštenju.\nPoverenik je dodao da bi „za svakog odgovornog definitivno moralo biti alarmantna činjenica“ to da se „pod bilo kojim okolnostima bilo koji državni organ, direktno suprotno ne samo Zakonu o zaštiti podataka o ličnosti, već i Zakonu o pravima pacijenata i Zakonu o zaštiti lica sa mentalnim smetnjama, upusti u prikupljanje ličnih podataka, pogotovo naročito osetljivih podataka pozivajući se na ovakvo Uputstvo“.\n„Neshvatljivo je i neodgovorno da nadležni ne vide da učestale povrede prava građana na zaštitu podataka o ličnosti od njih imperativno zahtevaju potpunu promenu odnosa prema ovom važnom pitanju“, ocenio je poverenik.


Opština Malo Crniće opet bez pravobranioca | Boom93\nOpština Malo Crniće opet bez pravobranioca\nOpštinsko veće opštine Malo Crniće usvojilo je izveštaj Komisije za sprovođenje javnog oglasa za postavljanje Opštinskog pravobranioca po kome oglas nije uspeo jer je predloženi kandidat koji ispunjava uslove iz javnog oglasa povukla prijavu po objavljenom oglasu.\nPo ovom izveštaju Komisija je u obavezi da raspiše novi javni oglas.\nPodsetimo, opštini Malo Crniće ovo je bio treći oglas za postavljanje pravobranioca koji nije uspeo. na prethodna dva konkursa nije bilo prijavljenih kandidata.\nPredstavljen projekat za aktivno zapošljavanje Roma


Nastavak pomirenja Srbije i Mađarske | Savez vojvođanskih Mađara\nNastavak pomirenja Srbije i Mađarske\nProgrami Fondacije Prosperitati su doprli do oko 40 hiljada ljudi, izjavio je Ištvan Pastor, predsednik Skupštine Vojvodine i Saveza vojvođanskih Mađara.\nOn je dodao da bi bez mađarske budžetske podrške zajednica vojvođanskih Mađara bila u problemima. Kako je rekao, osnovni interes zajednice je da se ovaj proces nastavi, i tim povodom će u narednim mesecima započeti informativna kampanja o izborima u Mađarskoj, te da se glasa za stranku Fides.\nPastor je za RTV Vojvodinu rekao i da bi na jesen na dnevni red moglo doći pitanje ovlašćenja Vojvodine i njenog budžeta, o čemu je već bilo usaglašavanja sa predsednikom Aleksandrom Vučićem. Lider SVM smatra da bi bilo optimalno kada bi se nakon usaglašavanja pred Vladu Srbije podneo pravni okvir.\nIštvan Pastor je objavio da će se 11. septembra, na manifestaciji povodom 320 godina Senćanske bitke susresti predsednici Srbije i Mađarske. Tada se očekuju konkretni dogovori u procesu međusobnog pomirenja.


Šta ne bi trebalo da stavljate na svoj LinkedIn profil - ITNetwork\nHome BIZNIS I ZABAVA\tŠta ne bi trebalo da stavljate na svoj LinkedIn profil\nLinkedIn je specifična društvena mreža, gde vaš profil predstavlja zapravo neku vrstu lične veb stranice na kojoj predstavljate sebe u poslovnom svetlu kroz detalje iz karijere.\nU suštini, vi zapravo prodajete svoje usluge poslodavcima kroz svoju karijeru, a posedovanjem jakog LinkedIn profila imate dobaru bazu za plasiranje svog poslovanja.\nMeđutim, postoje veće greške koje prave oni koji traže posao, koje J.T. O’Donnell, osnivač i direktor kompanije Work It Daily, sajta posvećenog pomoći ljudima da reše svoje probleme u karijeri, savetuje da ne radimo.\nMožda mislite da je dobra ideja da stavite na vaš LinkedIn profil da aktivno tražite posao, ali to zapravo radi protiv vas. Studije pokazuju da postoji više razloga zbog kojih je to štetno za efikasnost vašeg profila.\nNažalost, ljudi prave razne vrste grešaka, a neke od njih uključuju:\n– loša slika / bez slike\n– previše / premalo informacija\n– pisanje u trećem licu\n– preterano subjektivan tekst\n– slaba povezanost sa drugim korisnicima\nNa primer, dokazano je da regruteri imaju ozbiljnu pristrasnost prilikom zapošljavanja, jer više vole da unajmljuju nekoga ko trenutno radi. Stoga, kada stavite, „aktivno tražim posao“ na vašem profilu, dajete do znanja da ste nezaposleni, što regruteri tumače kao očajnički potez.\nNaravno, to ne znači da ne možete da stavite poslodavcima do znanja da tražite nove mogućnosti za posao na LinkedIn-u, samo treba to da uradite na pravi način. Na LinkedIn-u postoje podešavanja privatnosti, koja vam omogućava tajno prikazivanje na profilu da tražite novi posao.\nOnda kada regruter traži nekoga sa vašim veštinama, vaš profil će se pojaviti u rezultatima pretrage. Od 500 miliona korisnika LinkedIn-a, samo 12 miliona njih je aktiviralo ovu opciju na početaku 2018. godine. To znači da imate priliku da se zaista ističete, ali bez toga da izgledate očajno.\nNajbolji način za optimizaciju vašeg LinkedIn profila je da proverite da li ste dodali sve ključne veštine po kojima želite da budete pronađeni. Na primer, ako ste u oblasti marketinga, trebalo bi da pronađete sve veštine potrebne za obavljanje vašeg posla i potrudite se da ih stavite u naslov, rezime, radnu istoriju i delove za potvrdu vašeg profila. Zašto? LinkedIn algoritam za pretraživanje je sličan onom na Google-u.\nGleda relevantnost vašeg profila na osnovu termina za pretragu. Dakle, što je više optimizovan vaš profil sa ključnim rečima koje regruter koristi za pronalaženje kandidata, verovatnije je da ćete se pojaviti u rezultatima pretrage.\nŠta ne bi trebalo da stavljate na svoj LinkedIn profil was last modified: 21 marta, 2018 by ITN Team\nAddiko banka i Vajber predstavili uslugu Addiko...


Poraz ekipnih sportskih klubova – RADIO TELEVIZIJA BOR\nBOR – Rukometašice Bora poražene su u 13. kolu Super lige Srbije na domaćem terenu od trećeplasiranog Železničara iz Inđije, 26:21, u poluvremenu 13:7. U borskoj ekipi najefikasnije su bile Marina Glišović i Jelena Bogdanović sa po četiri pogotka, dok je kod Železničara najefikasnija bila Zorana Čavrić sa sedam golova. Posle ovog kola Bor je na deobi šestog i sedmog mesta sa Medicinarom sa 12 osvojenih bodova.\nKošarkaši Bora poraženi su u Beogradu u drugom kolu plej aut faze takmičenja Druge lige Srbije od Radničkog 72:58, u poluvremenu 36:35. Bor je šest kola pre kraja takmičenja pretposlednji na tabeli Plej aut faze takmičenja sa dve pobede i šest poraza.\nU drugom kolu plej aut faze Prve regionalne lige košarkaši Rudara 1903 poraženi su na domaćem terenu od leskovačke ekipe Aktavis Akademi 82:69. Borska ekipa je sa deset bodova na deobi prvog mesta sa Topličaninom iz Prokuplja.\nTakmičarka džudo kluba Bor Staša Mladenović zauzela je drugo mesto na prvenstvu Srbije za kadete, koje je održano u Beogradu, u kategoriji preko 70 kilograma.\nTags: džudo, KK 1903, kosarkasi, rukometasice, stasa mladenovic\nPrevious 21. Zimski Karate kamp u Gamzigradskoj banji\nNext Rukometašice na gostovanju, počinje fudbalska sezona


SAM :: Poreske olakšice i podsticaji – Radni doručak sa kompanijom PwC\nRadni doručak sa kompanijom PwC na temu poreskih olakšica, održan je uživo u SAM-u, u utorak 16.9.2021.\nNenad Paunović, iz kabineta predsednika vlade, specijalno se uključio preko Zoom call-a i pozdravio sve prisutne naglasivši da je od izuzetne važnosti to što su poreski podsticaji rađeni horizontalno, tiču se svih delatnosti i svi mogu da ih koriste.\nBojana Bjeličič, direktor u poreskom odeljenju kopmanije PwC i Aleksandar Arsić, menadžer u poreskom odeljenju kompanije PwC detaljnije su pojasnili koje su to poreske olakšice za zapošljavanje, šta su poreski podsticaji za istraživanje i razvoj, intelektualnu svojinu i start up i poresko oslobođenje za velike investicije.\nBojana je obradila temu poreza na dohodak i olakšica koje zakon o porezu na dohodak građana prevdiđa, kao što su povraćaj plaćenog poreza i doprinosa po osnovu zapošljavanja novozaposlenih, oslobođenje od plaćanja poreza i doprinosa po osnovu zapošljavanja kvalifikovanih novozaposlenih, oslobođenje od plaćanja poreza i doprinosa po osnovu zarade osnivača i lične zarade preduzetnika za novoosnovana privredna društva i preduzetnike, i mnoga druga.\nPrvi vid olakšica za poslodavce, tj. sva pravna lica, preduzetnike paušalce i preduzetnike poljoprivrednike ogleda se u povraćaju plaćenog poreza i doprinosa za novozaposlene ostvaruje se u rasponu od 65% do 75%. Drugi vid olakšica rezervisan je za mala i mikro pravna lica, preduzetnike, preduzetnike paušalce i preduzetnike poljoprivrednike, ostvaruje se u vidu povraćaja 75% plaćenih poreza i doprinosa. Jedan od uslova u ovom slučaju je zapošljavanje najmanje dva nezaposlena. Takođe, Bojana je istakla i koja su oslobođenja od plaćanja poreza i doprinosa na osnovu zapošljavanja lica sa invaliditetom, za novoosnovana privredna društva i preduzetnike, novoosnovana društva koja obavljaju inovacionu delatnost, i o umanjenju osnovice poreza i doprinosa za zaradu novonastanjenih obveznika.\nAleksandar je obuhvatio temu poreza na dobit pravnih lica i ukazao na nove poreske podsticaje kao što je podsticanje inovacija, poreski podsticaji za aktivnosti istraživanja i razvoja, prihode od korišćenja i prodaje prava intelektualne svojine, ulaganja u društva koja koja obavljaju inovacionu delatnost-start up. Takođe, definisano je koji se troškovi kvalifikuju za troškove istraživanja i razvoja u dvostruko uvećanom iznosu, ko može da ih koristi i koja je dokumentacija potrebna.\nZa kraj, Aleksandar je popričao sa prisutnima i na temu velikog, desetogodišnjeg poreskog oslobođenja (Tax Holiday) i koji su to zahtevi u pogledu investicija. Poreski podsticaj omogućava umanjenje obaveze za porez na dobit, a zahtevi za primenu su broj zaposlenih i investicija, investicioni period poreski obveznik sam bira, a trajanje poreskog podsticaja je 10 godina od prve godine kad je ostvarena oporeziva dobit nakon završetka investicionog perioda.\nBojana i Aleksandar su sa svim prisutnim učesnicima diskutovali o konkretnim primerima iz prakse, savetima kako ovaj vid olakšica i oslobođenja dugoročno gledati kao korist za kompanije, a ne samo dobar primer u teoriji.


U PRIPREMI NACRT ZAKONA O OSNOVAMA SISTEMA OBRAZOVANJA I VASPITANJA: Iz radne verzije Nacrta zakona povučen je član koji predviđa da ministar bira direktore obrazovnih ustanova šest meseci od usvajanja tog zakona. Sindikati pozdravljaju potez Ministarstva prosvete uz nadu da će se otkloniti i drugi problematični članovi, uočeni u Nacrtu zakona\nMinistar prosvete, nauke i tehnološkog razvoja, Mladen Šarčević, povukao je iz radne verzije Nacrta zakona o osnovama sistema obrazovanja i vaspitanja član 204, koji predviđa da ministar bira direktore obrazovnih ustanova šest meseci od usvajanja tog zakona. Po ovom članu Nacrtu zakona ministar bi u septembru 2017. godine lično birao više od 2.000 direktora vrtića, škola, učeničkih domova...\nKako su pojedini predstavnici stručne javnosti i sindikati prosvete ukazivali, to bi bilo teško, praktično nemoguće izvesti u kratkom roku. Međutim, ostaje nejasno da li će, po novom, ministar birati nove direktore kada starom bude istekao mandat.\nNa Član 204 reagovali su predstavnici sindikata, objašnjavajući da je nemoguće da ministar zna situaciju na lokalu i svakog kandidata pojedinačno i da je besmisleno da on bude taj koji će davati konačnu reč prilikom izbora direktora.\nPredsednica Unije sindikata prosvetnih radnika, Jasna Janković, rekla je da je autonomija škole nešto što bi povećalo njenu odgovornost.\n- Ovako bi to što rade Školski odbori radio sam ministar, a on to ne može da stigne, niti da dobije prave informacije – smatra Janković.\nNovina bi trebalo da bude da ministar imenuje direktore, a oni se biraju po manje-više starim pravilima - komisija koju formira Školski odbor sprovodi postupak izbora direktora, počevši od obrade konkursne dokumentacije do mišljenja Nastavničkog veća o kandidatima (na posebnoj sednici svi zaposleni se tajnim glasanjem izjašnjavaju o kandidatima).\nŠkolski odbor zatim sastavlja listu svih kandidata, i uz obrazloženje dostavlja ministru prosvete, zajedno s izveštajem komisije. Ministar potom obavlja izbor direktora, a ako utvrdi da konkurs nije sproveden u skladu sa zakonom, raspisuje se novi konkurs. Školski odbori trebalo bi da i dalje imaju devet članova, po tri predstavnika lokalne samouprave, zaposlenih i roditelja.\nNakon povlačenja pomenutog člana iz Nacrta zakona sindikati su pozdravili potez ministra uz nadu da će se otkloniti i drugi problematični članovi, uočeni u Nacrtu zakona.\nSindikati imaju gotovo identične stavove i po pitanju zapošljavanja, preuzimanja zaposlenih, sastava i ingerencije školskih odbora i Nacionalnog prosvetnog saveta. Posebno su istakli nezadovoljstvo neblagovremenim uključivanjem u izradu Nacrta zakona.\nIzvor: Vebsajt Dnevnik, V. Crnjanski, 06.02.2017.


Određeni prioritetni infrastrukturni projekti\nNaslovnica NAJNOVIJE Privreda Određeni prioritetni infrastrukturni projekti\nSjenica – Na sastanku stručnih službi sa predstavnicima lokalne vlasti u Sjenici, definisan je postupak izrade projektne dokumentacije za projekte koje će, kako se očekuje, i ove godine finansirati Ministarstvo za Nacionalni investicioni plan Republike Srbije.\nOd odabranih sedam projekata sa kojima se konkurisalo, s obzirom na kratak rok za kompletiranje projektne dokumentacije i obezbjeđivanje građevinskih dozvola, na sastanku su određena tri prioriteta: završetak izgradnje tranzita kroz Sjenicu, asvaltiranje i uređenje ulica u blizini Doma zdravlja i rekonstrukcija gradskog vodovoda. Ukupna vrijednost ovih projekata procjenjuje se na šezdeset miliona dinara.\n– Mogli smo da počnemo realizaciju projektne dokumentacije za svih sedam projekata, ali s obzirom na kratak propisani rok, fokusiraćemo se na prioritete, kako bismo osigurali njihovu realizaciju uz pomoć Ministarstva za NIP. Danas smo odredili stručni tim koji će raditi samo na tim poslovima. Rok za izdavanje građevinskih dozvola je prvi april, i mi se nadamo da ćemo do tada uspeti da kompletiramo projektnu dokumentaciju, rekao je u izjavi za medije, nakon održanog sastanka, Mladen Knežević, direktor Direkcije za urbanizam projektovanje i izgradnju u Sjenici. Što se tiče ostalih infrastrukturnih planova za ovu godinu, uključujući i odabrana četiri projekta, koji se odnose na izgradnju i uređenje gradskih ulica, Knežević je istakao da će oni, po kriterijumima koje odredi lokalna vlast, biti definisani u narednom periodu.\nAngus Young 28. Januara 2010. At 23:30\n1. Kojih je 7 projekata odabrano na konkursu, i mogu li se dati u javnost nazivi tih projekata?\n2. Zasto je argument za odustajanje ostalih projekata kratak rok za kompletiranje projektne dokumentacije i obezbjeđivanje građevinskih dozvola i koliko vremena je proteklo od objave konkursa Ministarstva za Nacionalni investicioni plan Republike Srbije do dana kompletiranja?\n3. Da li je ODOBRENO 60 miliona dinara za svih 7 projekata ili samo ta tri projekta odabrana po principu prioriteta?\n4. Po kom kriterijumu su odabrani bas ti prioriteti? Nije li se najavljivalo mesecima ranije da ce Turska investirati u putnu infrastrukturu na Pesteru, pa zasto nije uslo i to u taj projekat Turske?\n5. Ko su clanovi strucnog tima i kad ce biti raspisan tender za realizaciju projekata?


Boing ulaže 450 miliona dolara u razvoj bespilotnog letećeg taksija - Glas Srpske\nBoing ulaže 450 miliona dolara u razvoj bespilotnog letećeg taksija\nTanjug 24.01.2022 13:42\nLONDON – Boing će uložiti dodatnih 450 miliona dolara u kompaniju Visk kako bi podržao razvoj budućih bespilotnih letećih taksija, saopštio je danas američki vazduhoplovni gigant.\nKalifornijska firma Visk, koja je u vlasništvu Boinga i "Kiti Hoka", kompanije za vazdušna vozila koju je pokrenuo suosnivač Gugla Lari Pejdž, jedna je od par desetina koja razvija električne automobile s vertikalnim poletanjem i sletanjem (eVTOL), a od drugih se razlikuje po tome što je fokusirana na autonomni let, odnosno na leteće vozilo bez pilota, prenosi Rojters.\n„Naše stanovište je da je to velika strateška prednost Viska, prelazak pravo na samoleteće vozilo“, rekao je Mark Alen glavni direktor za strategiju Boinga.\nOdluka da se preskoči generacija letećih automobila kojima upravlja pilot, a koje razvijaju nezavisne startap kompanije i neke grupe za vazduhoplovstvo, znači da će Viskova bespilotna leteća vozila biti uvedena u službu kasnije, odnosno posle 2024. godine koju je većina konkurenata utvrdila kao ciljani datum.\nBoing je odbio da navede rok za lansiranje svog, kako kaže, Visk putničkog vozila šeste generacije, a neki izvori iz te industrije otkrivaju da je u opticaju ideja da njegova sertifikacija počne oko 2028.\nIz Boinga tvrde da će to biti prvo autonomno vazdšno vozilo za prevoz putnika koje će biti sertifikovano u Sjedinjenim Državama.\nJeftini češki bunkeri uz bizarne reklame za prodaju\n28. 05. 2022 19:45\nNijemci u panici: Moraćemo da odlučimo koje mušterije mogu dobiti koju količinu piva\n28. 05. 2022 15:51\nDNK analiza otkrila tajne žrtava erupcije vulkana od prije 2.000 godina\n28. 05. 2022 14:47\nDelhi: Uticajni supružnici zatvorili stadion da bi šetali psa\n27. 05. 2022 11:59\n26. 05. 2022 12:10\nNajpoznatija udovica sa Titanika - 30 godina stariji milioner joj zabranio da se ponovo udaje\nVrtoglavi račun sa Mikonosa – 600 evra za dva koktela i dvije porcije kraba\n25. 05. 2022 17:04\n24. 05. 2022 16:05


Zvornik: Na područje grada vratilo se više od 18.000 povratnika - Nacelnik\nZamjenik ministra za ljudska prava i izbjeglice u Savjetu ministara DŽevad Mahmutović ocijenio je danas u Zvorniku da se na područje grada vratilo oko 18.000 povratnika, što je značajan rezultat.\nMahmutović je naglasio da je povratak adekvatno propraćen i podrškom sa nivoa BiH, odakle je samo posredstvom Zajedničke komisije za izbjeglice i raseljena lica BiH upućeno oko 4,3 miliona KM za projekte u Zvorniku.\nOn se tokom radne posjete Zvorniku sastao sa predstavnicima povratnika u ovoj regiji, te gradonačelnikom Zoranom Stevanovićem i predsjednikom Skupštine grada Mensurom Selimovićem, saopšteno je iz Ministarstva za ljudska prava i izjeglice u Savjetu ministara.\n“Dodatno je kroz projekat Zatvaranje kolektivnih centara CEB osigurano 769.000 KM, putem OPEC fonda 366.664 KM, te 383.111 putem Saudijskog fonda, a vodeća institucija za sprovođenje svih navedenih projekata je Ministarstvo za ljudska prava i izbjeglice”, rekao je Mahmutović.\nOn je u razgovoru sa Stevanovićem i Selimovićem izrazio uvjerenje da će jednako plodonosna saradnja biti nastavljena u vidu projekata koji će osigurati održivost povratka i integraciju interno-raseljenih, odnosno u interesu podizanja standarda života svih građana Zvornika.\nPrema njegovim riječima, osim već izgrađenih 37 stanova, nedavno su počeli radovi na izgradnji dodatnih 37 stanova u okviru Projekta zatvaranja kolektivnih centara, dok je u fazi projektiranja još 56 stambenih jedinca u okviru projekta stambenog zbrinjavanja BiH.\nKroz zajedničke projekte Komisije za izbjeglice i raseljena lica slijedi i asfaltiranje dionice Čališmani-Radića put, za šta je osigurano 100.000 KM, sanacija glavnog puta Donja Kamenica, te izgradnja vodovodnog bunara za naselja Lupe, Hamzići i Ramići.


Kroz zakonske izmjene i poreske olakšice do većih plata (video) | Kozarski Vjesnik - Radio televizija Prijedor\nHome / Vijesti / Kroz zakonske izmjene i poreske olakšice do većih plata (video)\nKroz zakonske izmjene i poreske olakšice do većih plata (video)\nZakonske promjene, kao baza za povećanje plata svim zaposlenimа u RS, bile su tema „Info-dana“, u organizaciji Privredne komore, Poreske uprave RS i ministarstava rada i finansija RS. Poreskim obveznicima, poslodavcima, ali i zaposlenima je pojašnjeno kako da na najlakši način ostvare svoja prava.\n– Prezentovane su izmjene iz radno-pravnih odnosa i njihov uticaj na podnošenje poreske prijave za poreze i doprinose na plate – kaže Persa Paić, pomoćnik direktora u Sektoru za usluge poreskim obveznicima Poreske uprave RS. Suštinska izmjena, po njenim riječima, odnosi se na promjenu definicije plate.\nPersa Paić, pomoćnik direktora u Sektoru za usluge poreskim obveznicima Poreske uprave RS\nDijana Đaković, rukovodilac Kancelarije Privredne komore u Prijedoru, precizira da je Vlada RS svojim mjerama povećala neoporezivi dio plata sa 200 na 500 KM. To znači da se svim zaposlenima u RS povećava plata za 30 KM. Naglašava da je sada došao momenat da se ovi propisi i primijene, a interesovanje privrednika za ovu temu, po njenim riječima, je prilično veliko.\nDijana Đaković, rukovodilac Kancelarije Privredne komore u Prijedoru\nSeminari, ali i „Info-dani“ su prije Prijedora organizovani u svim gradovima i opštinama na području RS. „Info danu“ u Prijedoru, osim prijedorskih, prisustvovali su privrednici s područja Novog Grada i Kozarske Dubice.


Očekivanja nemačkih izvoznika znatno porasla u martu\nTanjug 29. marta 2021. 08:45\nMINHEN – Optimizam nemačkih izvoznika je značajno porastao u martu jer procenjuju da će imati korist od ubrzanja ekonomskog oporavka u Aziji i Sjedinjenim Državama, ali i u evrozoni, pokazuje istraživanje ekonomskog instituta IFO, objavljeno danas.\nIzvozna očekivanja u nemačkoj prerađivačkoj industriji su porasla u martu na 24,9 poena u odnosu na 11,9 bodova u februaru, na najviši nivo od januara 2011, navodi se u saopštenju IFO instituta dostavljenom Tanjugu.\nPoboljšanje izvoznih očekivanja zabeleženo je u gotovo svim industrijskim granama.\nU elektronskoj industriji se nadaju znatnom porastu porudžbina iz inostranstva, a isti osećaj dele i proizvođači mašina i opreme, kod kojih se indeks izvoznih očekivanja popeo na najviši nivo od novembra 2017.\nPozitivno raspoloženje vlada i u automobilskom sektoru, kao i u industriji nameštaja, u kojoj je u prethodna dva meseca bio izražen pesimizam.\nNauprot tome, nemačke kompanije koje proizvode odeću i obuću očekuju pad prodaje na stranim tržištima u narednom periodu.


Jovana Preković napada u Poreču novo evropsko zlato - SportFem\nSeniorska karate reprezentacije Srbije je u Poreču, gde danas počinje, a trajaće do nedelje, šampionat Evrope.\nSrbiju će predstavljati desetoro takmičara na prvenstvu, pet dama i petorica muškaraca. Nije nikakva tajna da je glavna uzdanica reprezentacije Jovana Preković, aktuelna evropska i svetska šampionka, nedavno okićena novim zlatom sa Premijer karate lige. Od nje se očekuje da donese medalju i sa Olimpijskih igara u Tokiju.\n„U Poreč smo došli znatno podmlađeni, ali u timu su i naši prekaljeni takmičari koji su nosioci evropskih i svetkih medalja. U ženskom timu je naša Jovana Preković, koja je izborila olimpijsku normu sa Ivanom Perović, proglašenom 2019. za najbolju sportistkinju Srbije, a kod muškaraca provereni Slobodan Bitević i Stefan Joksić“, rekao je selektor Goran Šćepanović za RT Vojvodine.\nOn je dodao da su velika očekivanja i od mladih nada.\n„Neće biti iznenađenje da još neko od naših reprezentativaca zasija, jer imamo odličnu generaciju, pa se nadam lepim vestima iz Hrvatske“, kaže Šćepanović.\nEvropski šampionat u Poreču je bodovni za Olimipijske igre, ali broj putnika za Tokio iz redova naše karate reprezentacije mogao bi da se uveća već narednog mesece nakon poslednjeg kvalifikacionog turnira u Parizu.\nSrodni članciEvropsko prvenstvoJovana Prekovićkarate


Bufon i naredne sezone igra Ligu šampiona? - MaxBet Sport\nBufon i naredne sezone igra Ligu šampiona?\nLegendarni italijanski golman Đanluiđi Bufon napustio je Pari Sen Žermen posle samo godinu dana u prestonici Francuske. Iako je zagazio u petu deceniju života (ima 41 godinu), za jednog od najboljih golmana u ovom milenijumu interesuju se mnogi klubiovi. Pisalo se o Barseloni, o povratku u Juventus, ali na mestu direktora, o Parmi gde je počeo karijeru davne 1995. godine.\nU utorak od 20.45 u kvalifikacijama za EP igraju Andora – Francuska. Kvota u kladionici MaxBet na igru 4+ je 1.55.\nItalijan želi još godinu da bude među stativama, a kako pišu mediji na Apeninima Bufon je dobio ponudu Porta. On bi mogao da zameni na golu još jednog legendarnog golaman, Španca Ikera Kasiljasa, koji je prošlog meseca imao srčani udar i verovatno se više neće vraćati na teren.\nAko se ovaj transfer ostvari, Điđi bi opet igrao u najjačem klupskom takmičenju, Ligi šampiona. “Zmajevi” su vicešampioni Portugalije, a ove sezone su stigli do četvrtinala evro elite gde su zaustavljeni od šampiona, Liverpula.\nBufon je posle 17 godina prošlog leta napustio Juve i otisnuo se prvi put u pečalbu, ali u redovima “svetaca” nije oduševio, pa su obe strane odlučile da prekinu saradnju.\nTagovi:Djanluidji BufonFK PortoFudbal


Laguna - Bukmarker - Prošlost krije ključ razumevanja sadašnjosti i budućnosti – „Pandorina poruka“ u prodaji od 12. maja - Knjige o kojima se priča\nProšlost krije ključ razumevanja sadašnjosti i budućnosti – „Pandorina poruka“ u prodaji od 12. maja\nHavijer Sijera nas veoma nadahnuto baca u svet u kojem se istorija, nauka i mitologija udružuju u izuzetno uzbudljivom i originalnom romanu „Pandorina poruka“, zasnovanom na činjenicama.\nZasnivajući svoj rad na istraživanjima važnih naučnika i nobelovaca, Sijera je napisao pronicljivu i opsenjujuću priču koja će proširiti naše vidike i neminovno poremetiti naše dosadašnje poimanje civilizacije. „Pandorina poruka“ se osvrće na drevna vremena u kojima je čovečanstvo takođe bilo izloženo brojnim opasnostima i pandemijama, ali je uvek pronalazilo rešenja da prevaziđe sve pretnje i nevolje. Ovo nesvakidašnje pismo puno je intrige, misterije ali i saznanja i nade jer posle mraka uvek dolazi svetlost.\n„Pandorina poruka“ Havijera Sijere u prodaji je od srede 12. maja u svim Delfi knjižarama, Laguninim klubovima čitalaca, onlajn knjižari delfi.rs, kao i na sajtu laguna.rs.


NBS: Referentna kamata ostaje 4,0 procenta | Kamatica\nPočetna > vest > NBS: Referentna kamata ostaje 4,0 procenta\nNBS: Referentna kamata ostaje 4,0 procenta\nTekst objavljen: 14.04.2017 13:01\nIzvršni odbor Narodne banke Srbije odlučio je danas da zadrži referentnu kamatnu stopu na nivou od 4,0 odsto.\tPri donošenju te odluke, Izvršni odbor je imao u vidu faktore inflacije, efekte dosadašnjeg ublažavanja monetarne politike, kao i očekivanje da će se inflacija i u narednom periodu kretati u granicama cilja od 3,0 procenta uz odstupanja od 1,5 procentnih poena u oba pravca, navodi se u saopštenju NBS.\nInflacija je od početka godine u granicama cilja, i u februaru je iznosila 3,2 odsto međugodišnje, a na takvo njeno kretanje, kako se objašnjava, pre svega je uticao oporavak svetske cene nafte u drugoj polovini 2016, kao i viši rast cena voća i povrća od sezonski uobičajenog, zbog nepovoljnih vremenskih prilika početkom ove godine.\nDa su inflatorni pritisci i dalje niski ukazuje bazna inflacija koja je i u januaru i u februaru iznosila 1,7 procenata međugodišnje, kao i u granicama cilja usidrena inflaciona očekivanja, napominju iz NBS.\nIz centralne banke poručuju da će Izvršni odbor i u narednom periodu pažljivo pratiti dešavanja u međunarodnom okruženju, a prvenstveno kretanja na međunarodnom finansijskom tržištu i kretanje cena primarnih proizvoda na svetskom tržištu.\nNeizvesnost na međunarodnom finansijskom tržištu u najvećoj meri proističe iz divergentnosti monetarnih politika vodećih centralnih banaka, FED-a i ECB-a, što može da utiče na globalne tokove kapitala prema zemljama u usponu, a time i Srbiji, ocenjuje NBS.\nU saopštenju se ističe da je otpornost naše ekonomije na eventualne negativne uticaje iz međunarodnog okruženja povećana zahvaljujući povoljnijim makroekonomskim izgledima, a pre svega smanjenju fiskalne i spoljne neravnoteže.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 12. maja 2017.\necb fed Narodna banka Srbije referentna kamatna stopa nbs


Novih 12 avio-linija sa niškog aerodroma – Smagazin\n– Vlada je donela odluku da se organizovanjem novih avio-linija Niš pomogne u ekonomsko-privrednom, turističkom i razvoju u svakom drugom pogledu, kao i da se omogući najkraća, najbrža i najjeftinija veza naših sunarodnika, koji žive u dijaspori, sa zavičajem. To je bez sumnje najbolji odgovor svim zlonamernim i skepticima, koji su posle preuzimanja niškog aerodroma od strane države neprestano govorili o gašenju i zatvaranju naše vazdušne luke. Sa Aerodroma „Konstantin Veliki“ od sredine ove godine organizovaće se saobraćaj na 12 novih linija, koje su proglašene javnim interesom.\nReč je o linijama do Frankfurta, Nirnberga, Hanovera, Karlsruea i Fridrihshavena u Nemačkoj, Salcburga u Austriji, Geteborga u Švedskoj, Rima i Bolonje u Italiji, kao i do glavnog grada Mađarske Budimpešte, Ljubljane u Sloveniji i Tivta u Crnoj Gori. Naša kancelarija za ekonomski razvoj KLER uradila je studiju, koju je uoči svoje odluke usvojila i prihvatila Vlada Srbije. Istom odlukom redovan avio-saobraćaj, i to najmanje dva puta sedmično, do svih ovih destinacija obavljaće se u naredne četiri godine – od 1. jula ove do 30. juna 2023. godine, osim linije Niš–Tivat na kojoj će avioni saobraćati narednih godina samo tokom glavne turističke sezone – rekao je niški gradonačelnik.\nGradonačelnik Niša, Bulatović, i gradski većnik zadužen za privredu, Mihajlo Zdravković, istakli su da se na svim sadašnjim avio-linijama sa niškog aerodroma nesmetano i bez ikakvih promena nastavlja prevoz putnika do Bratislave, Milana, Berlina, Memingena i Dortmunda, Stokholma, Beča, Bazela i Ciriha.\nInače, kako je za „Politiku” potvrdio v. d. direktora niškog aerodroma, Dušan Knežević, rezultati poslovanja ovog preduzeća u prva tri meseca ove godine su veoma dobri, ali je došlo do manjeg smanjenja putnika u odnosu na isti period prošle godine.\n– Razlog tome su dve u međuvremenu ukinute linije – od Niša do Ajndhovena, koja je prestala sredinom prethodne godine, i za Malme, na kojoj avioni ne saobraćaju od 7. januara ove godine. Na svim ostalim avio-linijama ostvaruju se istovetni, čak i nešto bolji, rezultati nego u istom periodu prošle godine. Očekujemo da će se, budući da se kroz dvadesetak dana, od 17. aprila, opet uspostavlja linija Niš–Malme, nastaviti sa dobrim, a od 1. jula, kada budu proradile i linije od javnog interesa, mnogo boljim i uspešnijim rezultatima, rekao je Knežević.


Usvojen je budžet opštine Čajetina za 2022. godinu u iznosu od 3 milijarde 335 miliona dinara i on je planiran racionalno i sa velikom pažnjom a siguran sam da će biti realizovan i u većem iznosu nego što je planiran.\nNaravno, to nije ukupan iznos budžetskih sredstava, jer veliki broj investicija sprovodimo i kroz kompenzacije sa investitorima, tako da je već u ovom momentu taj budžet blizu iznosa od četiri milijarde dinara, izjavio je Arsen Đurić, predsednik Skupštine opštine Čajetina nakon današnje sednice Skupštine opštine.\nNajznačajnije stavke koje su planirane tim budžetom, nastavio je Đurić, jesu nastavak velikih infrastrukturnih radova a 300 miliona dinara je planirano za izgradnju vodovoda sa Sušičkih vrela i za zamenu odnosno izgradnju magiistralnog cevovoda od Ribnice do Zlatibora.\nZa izgradnju puteva i ulica na teritoriji opštine Čajetina predviđeno je 295 miliona dinara, dodatnih 70 miliona za rekonstrukciju postojećih puteva i ulica, 40 miliona za izgradnju javne rasvete na teritoriji opštine, 102 miliona za proširenje i dogradnju dečjeg vrtića na Zlatiboru kako bi mogli da budu zadovoljeni narasli zahtevi za polazak dece u vrtić.\nĐurić je naglasio da je ovim budžetom planirana izgradnja još nekih dečijih parkova i igrališta, pešačkih i biciklistčkih staza a očekuje se i veliko ulaganje u izgradnju Agrobiznis centra u Krivoj Reci, čime će se zaokružiti započeti proces formiranja tog centra. „Ove godine je nabavljen veći deo mehanizacije i mašinski prsten a naredne godine je predviđeno proširenje kapaciteta mlekare na 20.000 litara ulaza mleka dnevno, kao i izgradnja pratećih objekata, prvenstveno hladnjače, tako da će do kraja naredne godine taj biznis centar profunkcionisati u pravom smislu te reči. Budžetom je predviđena realizacija velikog broja manifestacija i socijalnih davanja, jer se vodilo računa o svim kategorijama stanovništva i svim aktivnostima na teritoriji čitave opštine“ zaključio je Đurić\nPored budžeta, danas je usvojen i Plan detaljne regulacije Tržnog centra Zlatibor, usvojeno je nekoliko odluka o uređenju građevinskog zemljišta sredstvima investitora, gradi se nekoliko ulica na samom Zlatiboru kao i neki putni pravci na teritoriji čitave opštine. Dodeljeno je nekoliko parcela neposrednom pogodbom, takozvanom doparcelacijom na samom Zlatiboru, a imenovan je i direktor Sportskog centra Čajetina.\nPlaniramo još jednu sednicu Skupštine opštine za koju je planirano usvajanje planova i programa rada javnih preduzeća, kako bi i oni mogli nesmetano da funkcionišu odmah početkom naredne godine, izjavio je Aresen Đurić.\n2022., budžet, Milan Stamatović, Opština Čajetina, Zlatibor


NAŠA SRBIJA: Ko pravi meleme u manastiru Ravanica? - Video platforma Novosti.RS\nVESELO NA BADNJI DAN: Trubači na novosadskim ulicama\nČEKAJUĆI PRAZNIKE U DOBA KORONE: Novogodišnji bazar u Zrenjaninu\nDa nije epidemija Covid 19, na tradicionalnom novogodišnjem bazaru u centru Zrenjanina, koji će se uz poštovanje epidemioloških mera održati i ove godine, na centralnom gradskom trgu sigurno bi bilo znatno više ljudi i pre svih mališana. Ovako, tek poneki slučajni prolaznik...\nŽENE U IRANU: Puno je mitova, a ovako izgleda istina\nPuno je predrasuda vezanih za položaj žena u Iranu. One su uprkos mišljenjima, koja često dolaze sa zapada, veoma emancipovane, odlično obrazovane i bave se mnogim "muškim poslovima".\nBAKA REZINIH 100 GODINA: Rezlica Radojković iz svrljiškog sela Prekonoge, uspravno prkosi vremenu\nSan predaka ostvaren je nakon 125 godina\nNa mestu gde su spaljene mošti Svetog Save nikao je hram, pravi dijamant u kruni pravoslavlja. Njegova izgradnja je davno planirana, ali trebalo je da prođe više od stotinu godina da bi se to dogodilo\nSVEMIRSKI TAKSI STIGAO: Dirljiv doček astronauta na međunarodnoj stanici\nLetelica u vlasništvu Ilona Maska došla je do Međunarodne svemirske stanice i dovezla četiri astronauta koji će se pridružiti postojećoj posadi. Sa sedmoro ljudi na 410 kilometara od Zemlje, utrostručiće se broj naučnih eksperimenata koji mogu biti izvedeni u posebnoj mikrogravitacijskoj sredini.


Ko će biti najveći dobitnici uvođenja evra u Hrvatskoj? - Sputnjik Srbija\n11:18 17 April 2021\nKo će biti najveći dobitnici uvođenja evra u Hrvatskoj?\n21:49 23.03.2021 Preuzmite kraći link\nHrvatska može uvesti evro najranije 1. januara 2023. godine, a najveće prednosti mogle bi da imaju kompanije orijentisane na izvoz u to područje.\nTo je rečeno na konferenciji „Jednostavno o evru“ u organizaciji studentskog udruženja Finansijski klub u Zagrebu.\n„Hoće li Hrvatska ući u Evrozonu 1. januara 2023. ili godinu ili dve kasnije, zavisi od toga kada ćemo ispuniti nominalne kriterijume konvergencije“, izjavio je guverner Boris Vujčić podsetivši da je Hrvatska prošlog leta ušla u Evropski valutni mehanizam II (ERMII), prenosi B92.\nGuverner je istakao da ERM II traži od članica da provedu najmanje dve godine unutar mehanizma.\nAko uspe da zadovolji nominalne uslove konvergencije, tzv. kriterijume iz Mastrihta – stabilan kurs, stabilne kamatne stope, deficit budžeta i nivo javnog duga, zemlja u ERM II može da provede neograničeno vreme.\nOsvrnuo se na istraživanje da građani kod uvođenja evra najviše strahuju od pada standarda zbog rasta cena. Istraživanja u zemljama koje su uvele evro pokazuju da to nije opravdan strah, jer su u godini uvođenja evra cene u proseku porasle 0,23 odsto boda.\nMinistar privrede Tomislav Ćorić rekao je da bi potencijalno najveći dobitnici od uvođenja evra mogli biti izvoznici s obzirom na nestanak valutnog rizika. Istakao je da uvođenje evra nije cilj sam po sebi već se radi o vrlo dobrom alatu za dugoročan ekonomski rast i razvoj.\nevro, evrozona, Hrvatska\n11:09 „Odgovor 2021“: Združena taktičko-pokazna vežba vojske i policije sa bojevim gađanjem /video/


Putin dao svoje mišljenje o izborima u SAD - Američki izbori\nPutin dao svoje mišljenje o izborima u SAD\nRuski predsednik Vladimir Putin je u intervjuu za Rosssiya TV kanal odgovarao na pitanja novinara povodom aktuelnih nemira u Kirgistanu i u oružanih sukoba u oblasti Nagorno-Karabah. Pored toga, jedan deo intervjua je bio posvećen i predsedničkim izborima u Sjedinjenim Američkim Državama i bilateralnim odnosima dve sile.\nPutin se odmah ogradio od pitanja o predsedničkim kandidatima rekavši da će sud o njima mogu dati samo njihovi birači jer sve ostalo predstavlja mešanje u unutrašnje poslove jedne države. Napravio je kratak osvrt na odnose dve zemlje tokom mandata Donalda Trampa rekavši da je on samo načelno izražavao interesovanje za unapređivanje bilateralne saradnje, dok je sprovođenje u delo ove ideje izostalo. Ruski predsednik smatra da je razlog tome stav članova obe partije da treba „zauzdati“ Rusku Federaciju i njen razvoj u svim segmentima. Kako bi potkrepio svoju tvrdnju, Vladimir Putin ukazuje na činjenicu da je administracija Donalda Trampa 46 puta nametnula nove sankcije Rusiji, ili obnovila postojeće. Kao pozitivne strane u odnosima dve zemlje izdvojio je rast bilateralne trgovine i saradnju u stabilizaciji svetskog energetskog tržišta.\nVladimir Putin nije posvetio toliko pažnje predsedničkom kandidatu demokrata, rekavši da je imao izrazito anti-ruski stav tokom kampanje ali da je istovremeno njegova partija ideološki uvek bila bliža evropskim vrednostima i poimanju demokratije. On smatra da bi te vrednosti bile dobra osnova za izgradnju odnosa sa Džozefom Bajdenom, ukoliko bi on pobedio na izborima 3. novembra.\nTema koja je preklapala skoro svako pitanje je bilo kontrola (nuklearnog) naoružanja. Primera radi, Putin je naveo kako su SAD ponovo odbile njegovu inicijativu za nastavak saradnje u domenu sajber-bezbednosti. Potom je kritikovao Trampovu administraciju za povlačenje iz Sporazuma o nuklearnim projektilima srednjeg dometa (INF) koji je bio potpisan sa Rusijom. Takođe izrazio je žaljenje za namerom Sjedinjenih Država da se povuku iz Sporazuma o otvorenom nebu (Open Skies Initiative). Doduše, u ovom segmentu je ruski predsednik iskoristio priliku da pohvali Bajdena koji je tokom kampanje izjavio kako je spreman da produži Novi sporazum o strateškom smanjenju naoružanja (New START Treaty) ili da revidira postojeći ugovor.\nOstalo je još manje od mesec dana do predsedničkih izbora u SAD i situacija se značajno zahuktava. Uključivanje Vladimira Putina, makar samo kroz izražavanje svojih i zvaničnih stavova Rusije, svakako će izazvati oštre reakcije širom Sjedinjenih Država. Oba predsednička kandidata će iskoristiti delove hvale ruskog predsednika kako bi prikazali svog protivkandidata kao „ruskog čoveka“. Jedna od glavnih tema na prošlim izborima bilo je potencijalno mešanje Rusije u krajnji ishod i nema sumnje, da postoji mogućnost da se ova tema dodatno aktuelizuje i periodu pred nama.\nDžamal Bouman proglasio pobedu nad Eliotom Ejndželom\nDa li bi Bajden bolje rukovodio epidemijom?\nTramp održao predizbroni skup u Virdžiniji


OTROVNI PAUKOVI NAPALI BIBLIOTEKU: Studenti u panici, univerzitet hitno reagovao - www.025.rs\nwww.025.rs / Svet / OTROVNI PAUKOVI NAPALI BIBLIOTEKU: Studenti u panici, univerzitet hitno reagovao\nPaukovi iz biblioteke su izuzetno otrovna vrsta.\nBibliotka u studentskom naselju Univerziteta Mičigen zatvorena je, ali ne zbog pandemije kovida, već zbog pretnje od otrovnih paukova.\nZvaničnici univerziteta su nedavno tokom rutinske provere otkrili u podrumu i udaljenim zgradama studentskog naselja u En Arbor kampusu paukove koje zovu mediteranski pustinjak, javio je Si-Bi-Es Njuz.\n– Počelo je čišćenje delova kampusa gde su se pojavili paukovi – saopštila je portparolka univerziteta Kim Brokhajzen za Si-Bi-Es.\nTags: Biblioteka, paukovi, univerzitet


Peskov: Neprihvatljivo mešanje u unutrašnje poslove Rusije - 01.10.2019, Sputnik Srbija\nRusija će nastaviti da preduzima sve mere kako bi se zaštitila od spoljnog mešanja, izjavio je portparol Kremlja Dmitrij Peskov, komentarišući objavu o navodnoj... 01.10.2019, Sputnik Srbija\n„Dosad nismo znali za ove informacije, ne znamo koliko su one pouzdane. Bilo kakva ispoljavanja mešanja u unutrašnje stvari Rusije kategorički su neprihvatljiva. A ruska strana uvek je preduzimala potrebne mere i nastaviće da ih preduzima kako bi nas zaštitila od sličnih mešanja“, rekao je Peskov, govoreći o tome da li takve radnje treba smatrati još jednim mešanjem u poslove Rusije, ako se te informacije potvrde.\nNa pitanje da li je Rusija spremna da odražava subverzivni rad stranih obaveštajnih službi, Peskov je odgovorio: „To se stalno događa. O tome se više puta govorilo i, naravno, to se suprotstavljanje sprovodi kontinuirano“.\nRanije je ruska Savezna agencija novosti javila da je šef službe bezbednosti američke ambasade u Moskvi, Stiven Sekston, koji je agent CIA, navodno ovog leta vršio obuku u FBK o organizovanju nereda.\nRuske vlasti već su govorile da će presecati sve pokušaje spoljnih snaga koje žele da utiču na situaciju unutar zemlje.


Na otvaranju Festivala turizma bit će pripremljeno 1.500 porcija tarhane - Akta.ba\nU fokusu ovogodišnjeg Sarajevskog festivala turizma, koji će biti održan od 23. do 25. oktobra u Centru Skenderija, bit će outdoor i avanturistički turizam\n22.10.2019. 09:46 / Izvor: Akta.ba\nDirektor Centra Skenderija Amer Kapo kazao je na konferenciji za novinare da se radi o jednom od najdugotrajnijih sajmova u Sarajevu i BiH, te da će se ove godine predstaviti oko 70 izlagača iz BiH i inostranstva - turističke zajednice, hoteli, turističke agencije, parkovi prirode, prevoznici, restorani, proizvođači i trgovaci ugostiteljskom opremom, privredna udruženja i drugi.\n"Prezentacije domaće i strane turističke ponude, stručne konferencije, predavanja, promocije, kulturno-umjetnički program dio su sadržaja koji će biti ponuđen učesnicima i posjetiocima sajma", naveo je Kapo.\nDirektor Agencije "BH Passport" Sead Krupalija kazao je da Sarajevski festival turizma predstavlja važnu kariku u promociji turističke ponude cijele Bosne i Hercegovine. Osim toga, okupit će i ugledne naučne radnike iz oblasti turizma koji će putem različitih predavanja, panela upoznati turističke radnike s novim trendovima i tehnologijama iz ove oblasti, što predstavlja, kako je kazao Krupalija, idealan spoj nauke i prakse.\nPartneri pri organizaciji programskih sadržaja manifestacije su Prirodno-matematički fakultet Univerziteta u Sarajevo, Odsjek za geografiju i Udruženje kuhara u BiH.


NATO poštuje odluku Srbije o vojnoj neutralnosti – Indeks Vesti – Najvažnije vesti iz Srbije i regiona\nNaslovna > Srbija Danas > Politika > NATO poštuje odluku Srbije o vojnoj neutralnosti\nNATO poštuje odluku Srbije o vojnoj neutralnosti\nBEOGRAD – Srbija je izabrala put vojne neutralnosti i NATO u potpunosti poštuje to kao suverenu nacionalnu odluku, jer svaka zemlja ima pravo da izabere sopstvene odbrambene aranžmane, izjavio je zamenik portparola Alijanse Pirs Kazelot.\n“NATO u potpunosti podržava evrointegracije Srbije. Mislimo da je to dobro za Srbiju, dobro je za EU i dobro je za NATO, jer promoviše stabilnost i saradnju u Evropi”, kazao je Kazelot za sutrašnji Blic.\nZamenik portparola Alijanse je istakao da NATO čvrsto veruje u potencijal saradnje Beograda i vojno najjačeg bloka.\n“Srbija je pozvala NATO da joj pomogne pri preduzimanju reformi odbrane, kao i izgradnji boljih odbrambenih sposobnosti. Srbija je komšijska zemlja Alijanse i rastući doprinosilac međunarodnim mirovnim operacijama”, naveo je Kazelot.\nPrema njegovim rečima, individualni akcioni plan partnerstva, koji su prošle godine potpisali NATO i Srbija, važan je instrument koji nam pomaže u ostvarivanju zajedničkih ciljeva.\n“Poverilački fond NATO-Srbija takođe je veoma značajan, jer pomaže da se poboljša bezbednost srpskog naroda odlaganjem opasne i zastarele municije”, rekao je zamenik portparola Alijanse Pirs Kazelot.\nU trci za premijera Dačić, Vujović i Branabić, ali i Selaković i Vučević\nJugović: Pregovore sa Prištinom preseliti u Moskvu\nSrpski ministri i Srpska lista zamrzli rad u kosovskim institucijama\nAP: Ponovo ratna retorika na Balkanu


Auto Moto Berza - Sajam motocikala u Novom Sadu 3 - 5. septembar\nNaslovnaMoto GaražaAuto Moto Berza - Sajam motocikala u Novom Sadu 3 - 5....\nPredstojećeg vikenda očekuje nas sajam motocikala i automobila u Novom Sadu. Auto moto berza već treću godinu za redom organizuje sajam motocikala i promovisanje automobilizma. Sajam će se održati od 3 – 5. septembra, a u daljem tekstu prenosimo zvanično saopštenje organizatora i mapu sajma.\nAuto moto berza, od 3. do 5. septembra u halama, Auli i na otvorenom prostoru Novosadskog sajma, u organizaciji Savez vozača Vojvodine, treću godinu zaredom donosi više različitih segmenata, koji objedinjeni promovišu automobilizam, donose povoljnije uslove pri kupovini automobila, opreme i delova, a uz intresantan program osmišljen da odgovara svim uzrastima i zabavu za posetioce.\nPrvi put, ove godine biće ponuđena test vozila dilera i distributera vodećih svetskih brendova. Prema statistici, najviše automobila proda se u prvoj polovini godine, a test vozila se za promociju koristi nekoliko meseci. Upravo tim vozila biće proširen asortiman, više nego atraktivnom cenom za kupce. Novitet u 2021. je i izložba kamiona i okupljanje profesionalnih vozača, za koje se pripremaju edukativni sadržaji, takmičenja i druženje. Kvalitet više manifestacija dobija i ponudom nautičkog programa i plovila.\nAuto Moto Berza – Sajam motocikala u Novom Sadu Foto: Bjbikers\nNeće izostati ni ponuda polovnih automobila, kao ni Izložba oldtajmera. Ljubitelji starovremenih vozila mogu da očekuju bogatu i raznovrsnu ponudu, a ove godine akcenat će biti na Mercedesovim modelima. Kada je reč o modifikovanim kolima, publiku će dočekati atraktivniji modeli nego prethodnih godina, a priprema se i kvalitetniji i bogatiji program za ljubitelje custom vozila. Biće ponuđena i oprema, tako da će posetioci na licu mesta moći da kupe sve što im je potrebno za realizaciju ideje. Auto i moto klubovi i udruženja iz Srbije i regiona, promovisaće aktivnosti sa ciljem da okupe bivše, sadašnje i buduće vozače, kolekcionare i entuzijaste. Jedan od omiljenih segmenata za publiku, drift zabavni program – “Car Show”, biće održan trećeg dana manifestacije i donosi novine i iznenađenja.\nDeo moto segment će uz promociju modela vodećih svetskih brendova i mogućnost kupovine po pristupačnim cenama, biti i kraj moto sezone, veliki defile dvotočkaša kroz grad, dolazak na Auto moto berzu, muzički program i akrobacije i egzibicije “bajkera”.\nTokom Auto moto berze, od 3. do 5. septembra na Novosadskom sajmu, biće obavezno poštovanje svih preporučenih mera prevencije za organizatore, izlagače i posetioce, a u cilju sprečavanja širenja koronavirusa.\nZa komentare i diskusiju o predstojećem održavanju auto moto berze, možete posetiti i našu temu na forumu.\nPrethodni tekstTehnički pregled za motocikle – Šta novi zakon propisuje za motocikle?\nSledeći tekstIsle of Man TT – Najopasnija trka na svetu


Srbija odbila učešće u NATO vežbi\nVojska Srbije na jednoj od vežbi kod Niša\nPripadnici Vojske Srbije neće učestvovati na predstojećoj vojnoj vežbi članica NATO-a i Partnerstva za mir u Gruziji. Formalnu odluku o tome vlada u Beogradu trebalo bi da donese na prvoj narednoj sednici.\nVežba članica NATO-a i programa Partnerstvo za mir, koju je Rusija proglasila bezbednosnom pretnjom, biće održana u Gruziji od 6. maja do 1. juna, a mediji u Srbiji preneli su ranije da bi i pripadnici Vojske Srbije mogli da učestvuju u toj vežbi.\nŠef srpske diplomatije Vuk Jeremić razvejao je, međutim, sve nedoumice, a neučešće srpskih snaga u NATO vežbi u Gruziji ovako je objasnio:\n“Razlog tome je to što je Ruska Federacija zvanično izašla sa stavom da ova konkretna vežba predstavlja bezbednosnu pretnju Ruskoj Federaciji. Srbija neće učestvovati ni u jednom projektu koji predstavlja bezbednosnu pretnju Ruskoj Federaciji.”\nJeremić je odbacio aluzije da u ovom pitanju postoji neslaganje između njega i ministra odbrane Dragana Šutanovca.\nSrbija će na jesen ove godine biti domaćin jedne velike međunarodne vojne vežbe u kojoj će učestvovati zemlje članice NATO saveza i članice Partnerstva za mir i to je potpuno normalna stvar koju praktikuju sve evropske zemlje - priče o tome da je prekršen Ustav notorna su budalaština.\nPortparol Demokratske stranke Srbije Andreja Mladenović izjavio je da su dvojica ministara - Jeremić i Šutanovac - kao i predsednik Tadić, prekršili Ustav donošenjem odluke o učešću srpskih vojnika u manevrima NATO u Gruziji i u mirovnim misijama u svetu. Najavio je čak i pokretanje postupka njihove odgovornosti. Portparol Demokratske stranke Srbije tvrdi da Ustav jasno kaže da vojnik Srbije ne može učestvovati ni u kakvim operacijama izvan zemlje bez odluke parlamenta.\nDaniel Šunter, predsednik Evroatlantske inicijative, komentariše za naš program Mladenovićevu izjavu:\n“Mislim da su to obične budalaštine, Srbija je član programa Partnerstvo za mir, a to je podržala i Demokratska stranka Srbije. Taj program podrazumeva i vojnu saradnju i održavanje vojnih vežbi. Srbija će na jesen ove godine biti domaćin jedne velike međunarodne vojne vežbe u kojoj će učestvovati zemlje članice NATO saveza i članice Partnerstva za mir i to je potpuno normalna stvar koju praktikuju sve evropske zemlje - priče o tome da je prekršen Ustav notorna su budalaština. Dakle, postoji razlika između slanja vojnika u međunarodne misije i organizovanja vežbi.”\nSrbija politikom ekvidistance pokušava da reši to NATO pitanje, pre svega zbog odnosa sa Rusijom, ali i zbog unutrašnje političkih odnosa. U tom kontekstu, vrlo je teško očekivati neke znatnije iskorake srbijanskog političkog rukovodstva, teško se može pronaći rešenje za NATO koje bi u ovom trenutku odgovaralo Srbiji, ali Srbija neće moći da izbegne rešavanje tog pitanja.\nSrbija neće dugo moći da igra politiku ekvidistance, posebno sada kada se našla u potpunom NATO okruženju, ocenjuje za Radio Slobodna Evropa Zijad Bećirović, predsednik ljubljanskog Instituta za bliskoistočne i balkanske studije:\n“Srbijansko političko rukovodstvo bi najradije da ima jednako dobre odnose i sa zapadom i sa Ruskom Federacijom, ali to nije moguće, a verovatno neće biti moguće ni u bližoj budućnosti. Postoje dva razloga zbog kojih Srbija neće učestvovati na vežbi u Gruziji, pre svega zbog snažnog ruskog uticaja i ruske podrške Srbiji u rešavanju njenih pitanja, a drugi razlog je unutrašnje političko pitanje same Srbije zbog bombardovanja od strane NATO saveza. Srbija politikom ekvidistance pokušava da reši to NATO pitanje, pre svega zbog odnosa sa Rusijom, ali i zbog unutrašnje političkih odnosa. U tom kontekstu, vrlo je teško očekivati neke znatnije iskorake srbijanskog političkog rukovodstva, teško se može pronaći rešenje za NATO koje bi u ovom trenutku odgovaralo Srbiji, ali Srbija neće moći da izbegne rešavanje tog pitanja. Posle ulaska Albanije i Hrvatske, Srbija se nalazi u NATO okruženju, tako da je zadržavanje statusa neutralne države vrlo teško, gotovo nemoguće – Srbija se pre ili kasnije mora odlučiti za evroatlantske integracije, pre svega za NATO savez.”\nSrbija mora konačno definisati svoju bezbednosnu strategiju, ali pre nego što to učini mora dobro promisliti svoj sopstveni položaj, smatra Danijel Šunter:\n“Srbija treba konačno da postavi pitanje da li joj je u interesu da bude politički inferiorna u odnosu na sve druge države u okruženju. Neulazak Srbije u NATO znači da Srbija neće moći da utiče na donošenje bezbednosnih odluka koje se tiču Balkana. Da li je za Srbiju pametno da sve druge države u regionu mogu da donose takve odluke, i da utiču na te odluke, a da samo Srbija bude ta koja neće moći da utiče i da učestvuje u donošenju tih odluka? Mislim da je to vrlo loše i vrlo pogrešno za Srbiju dugoročno, ali i da je potrebno da konačno i politička elita u ovom zemlji to otvoreno saopšti javnosti. Biti neutralan u ovoj situaciji znači sebe staviti u inferioran položaj u odnosu na sve druge države u regionu – mislim da je to vrlo loše za Srbiju.”


Septembar 18, 2018 12:29\nKao proizvod Briselskih pregovora, Sporazum o priznavanju diploma izaziva velike nedoumice koje sprečavaju integraciju srpske zajednice u kosovsko društvo. Ako se uzme u obzir broj studenata koji godišnje dobiju diplome jednog od fakulteta na Univerzitetu u Prištini sa privremenim sedištem u Kosovskoj Mitrovici, ovim tempom će realno hiljade mladih za svega nekoliko godina biti bez mogućnosti da verifikuju svoje diplome, a samim tim i da konkurišu za radna mesta. To će se nesumnjivo odraziti na kvalitet kadrova iz srpske zajednice unutar kosovskih institucija.\nDo maja 2018. godine, od 1.418 zahteva za verifikaciju diplome, pozitivno je do sada odgovoreno na 1.075 zahteva.\nMeđutim, mladi sa severa Kosova nisu dovoljno upoznati sa procedurom verifikacije diploma, pokazuje analiza Sinergije. U isto vreme, istraživanje koje je sprovedeno u sve četiri ošptine na severu Kosova: Leposaviću, Zubinom Potoku, Zvečanu i Severnoj Mitrovici ukazuje i na vrlo malu zainteresovanost mladih za verifikaciju diploma. Svega 18 odsto ispitanika izrazilo je želju da se uključi.\nVažnost ovog procesa, ipak uviđa civilni sektor.\nZa Acu Mitića, programskog direktora Nove društvene inicijative verifikacija diploma je od velike važnosti za položaj i kvalitet života mladih na severu Kosova.\n“Ovaj sporazum je bitan za mlade da bi bilo konkurentniji na tržištu i da bi aplicirali za poslove u javnim institucijama u kosovskom sistemu”, kaže Mitić i podseća da su opštine na severu Kosova u poslednjih godinu dana više puta raspisivale konkurse za zapošljavanje pre svega mladih osoba.\nVerufikacija je potrebna i drugim akademskim obrazovanim građanima radi nastavka obrazovanja ili sticanja uslova za obavljanje profesionalne delatnosti.\n“Na primer ako se radi o pravnicima, stomatolozima i slično, verifikacija univerzitetske diplome je potrebna kao uslov za polaganje stručnih ispita i stekli licencu za samostalni rad u okviru kosovskog sistema”, napominje koordinator Evropskog centa za pitanja manjina Aleksandar Arsić.\nSa druge strane, student prorektor univerziteta u Kosovskoj Mitrovici Nemanja Biševac smatra da za ovaj proces više interesovanja ima među Srbima južno od Ibra.\n“Studenti koji žive na jugu, zahvaljujući diplomama stečenim u našim školskim ustanovama, mogu nakon završene verifikacije da dobiju veće šanse da nađu odgovorajuć posao u nekoj od kosovskih institucija”, smatra Biševac.\nNe zna se ni ko, ni gde ...\nPotvrda teze da mladi sa severa nisu dovoljno upoznati sa procesom verifikacije diploma nalazi se u podatku da je manje od petine ispitanih znalo gde se podnosi dokumentacija za verifikaciju diploma i ko vrši verifikaciju.\nNajviše mladih sa severa Kosova koji bi i verifikovali diplomu, učinilo bi to na prvom mestu zbog zaposlenja, pokazuje istraživanje. Tri četvrtine ispitanika je mogućnost dobijanja posla označila kao glavni razlog za verifikaciju, 13 odsto zbog nastavka školovanja, a nešto manje od 14% bi to učinilo zbog odlaska u inostranstvo.\nIako je nadležnoj komisiji za verifikaciju diploma mandat ove godine produžen za još jednu, do maja 2019-te, ne treba zanemariti ni činjenicu da na severu Kosova i dalje postoji veliki broj mladih koji ni po koju cenu ne žele verifikaciju svojih diploma, kao i da proces verifikacije diploma ne obuhvata diplome koje su izdate u periodu od juna 1999. do juna 2001. godine. Uz to, sporazum ne predviđa priznanje diploma doktorskih studija.\nPotpuna primena sporazuma o verifikaciji diploma zahteva bolji pristup rešavanju ovog pitanja koji bi podrazumevao veću transparentnost ovog procesa, direktno uključivanje političkih lidera i eksperata u zagovaranje i informisanje građana o proceduri verifikacije, ali i podršku medija, organizacija civilnog društva i međunarodnih organizacija koje se bave obrazovanjem, upozoravaju iz Sinergije.\nHaradinaj: Najava vizne liberalizacije i bez ukidanja taksi 15


NATO gubi mogućnost saradnje u borbi protiv terorizma - 22.10.2015, Sputnik Srbija\nUsled pokušaja da nametne svoju aktivnost u Evropi, NATO gubi mogućnost saradnje u rešavanju mnogo značajnijeg problema - svetskog terorizma, izjavila je u... 22.10.2015, Sputnik Srbija\nrusija, vesti, svet, evropa, bliski istok\n18:23 22.10.2015 (Osveženo: 18:29 22.10.2015)\nUsled pokušaja da nametne svoju aktivnost u Evropi, NATO gubi mogućnost saradnje u rešavanju mnogo značajnijeg problema - svetskog terorizma, izjavila je u četvrtak zvanična predstavnica Ministarstva inostranih poslova Rusije Marija Zaharova.\n„Rukovodstvo Alijanse usled te sujete ne vidi ili zaboravlja najvažnije – da mi sada možemo da izgubimo zajedničku mogućnost saradnje u vezi s najozbiljnijim svetskim problemom, odnosno s borbom protiv međunarodnog terorizma“, rekla je Zaharova na konferenciji za novinare.\n19 Oktobar 2015, 20:00\nDok se pojačavaju aktivnosti NATO-a na evropskom prostoru, „prozor za dijalog o najaktuelnijem problemu međunarodnog terorizma je zatvoren i blokira se“, naglasila je Zaharova.\nPortparolka Ministarstva inostranih poslova Rusije je navela da napori Alijanse „s velikom dinamičnošću i aktivnošću“ rastu „na onom prostoru na kojem nema nikakvih pretpostavki za takav rast“. Kolektivni napori pritom ne dešavaju se u drugim regionima, kao što su Bliski istok i Avganistan – tamo gde su zaista neophodni.\nZaharova je naglasila da se teroristička pretnja može pobediti „samo kolektivno“ i da je za to neophodno po strani ostaviti „bilo kakve političke ambicije i bilo kakve predstave o tome ko je prvi, ko je lider“.\n„Sličnim akcijama rukovodstvo Alijanse, nažalost, dovodi u opasnost buduće generacije ljudi koji žive u ovim zemljama“, rekla je Zaharova.


Predstavljen Treći izveštaj o unutrašnjem dijalogu o Kosovu – FER\nForum za etničke odnose, uz podršku Fondacije za otvoreno društvo, u sredu, 28. februara 2018. godine, u Medija centru, Beograd, predstavio je Treći izveštaj o monitoringu unutrašnjeg dijaloga o Kosovu u okviru projekta „Monitoring i izveštavanje o unutrašnjem dijalogu o Kosovu“. Ovaj izveštaj obuhvata period od 16. januara do 15. februara 2018. godine.\nRasprava na tri okrugla stola koje je organizovala radna grupa vlade Srbije za podršku unutrašnjeg dijaloga vodila se kao potvrda dosadašnje politike vlasti Srbije prema Kosovu, a ne u cilju traganja za novim rešenjima. Nastavlja se praksa iz prethodnog perioda da se na okrugle stolove pozivaju predstavnici institucija, organizacija i slično. Time se postavlja pitanje racionalnosti poziva na unutrašnji dijalog i da li će Srbija u novu, a kvalitetno drugačiju i odlučujuću fazu Briselskog dijaloga, ući sa starom, odnosno dosadašnjom politikom.\nOd početka februara 2018. godine došlo je do primetnog porasta zagovaranja članstva Srbije u EU, te i normalizacije odnosa Srbije i Kosova, odnosno teme referenduma kao načina da se verifikuje rešenje. Brojne su nedoumice oko referenduma. Posebno se nagađa šta je motiv predsednika Srbije za pokretanje ove teme. Jedino izvesno je eventualna promena Ustava, kao što je i predviđeno važećom procedurom.\nMeđutim, zagovaranje politike razgraničenja po etničkim linijama kao i pozivanje na „vojne“ opcije imaju značajnu podršku u javnosti Srbije koja uključuje i ministre u vladi Srbije (Aleksandar Vulin i Ivica Dačić). Posebno treba skrenuti pažnju na zamenu teza ministra Vulina , kojom je umesto statusa Kosova kao „suštinskog pitanja“ određeno „zaustavljanje gradnje ‘Velike Albanije’“.\nU ovom periodu u domaću i međunarodnu javnost dospele su informacije da su istaknuti predstavnici vlasti Srbije, Albanije, Kosova, kao i istaknute vođe Albanaca iz Albanije, Kosova i Makedonije imali konsultacije po ovom pitanju. Prema istim izvorima, pojedini donosioci odluka u međunarodnoj zajednici su obavešteni o nastojanju da se postigne dogovor o razgraničenju Srba i Albanaca.\nPraksa podele ili teritorijalnog razgraničenja duž etničkih linija u poslednje dve decenije pokazala se kao neadekvatno i iznuđeno rešenje, koja ne donosi rešavanje sukoba i stabilizaciju mira, već oružane sukobe, terorizam i raseljavanje ljudi odnosno dalje produžavanje etničkih sukoba. Zbog toga Forum ponavlja predlog inicijatoru unutrašnjeg dijaloga, predsedniku Srbije, Aleksandru Vučiću, kao i javnosti, da se otvori javna rasprava o svim aspektima primene koncepta etničkog i teritorijalnog razgraničenja na Kosovu, u Srbiji i na Balkanu.\nPri tome, ukazujemo na potrebu da se posebno uvaže interesi i strahovi Srba koji žive na Kosovu o kojima svedoče i sledeće poruke oca Save Janjića, igumana manastira Visoki Dečani: “U scenariju podele svako će izgubiti, a dobici će biti jadni. Srbi će nestati sa Kosova i Metohije … Ono što ostane od etnički albanskog, muslimanskog Kosova će izgubiti čak i privid onoga što je ostalo od multietničnosti, što će biti još manje privlačno mnogima u EU…Balkan će ponovo postati bure baruta (BiH, Makedonija). Ovo će se kao bumerang vratiti onima koji kratkoročno traže brza rešenja i odraziće se (negativno) na stabilnost … Dijalog se mora nastaviti, mora biti pravilno fokusiran i merljiv uspesima u vladavini zakona, zaštiti manjinskih zajednica, baštine, povratku izbeglica, garancijama privatne imovine, napuštanju jezika mržnje. Pomirenje je preduslov za svako dugoročno rešenje, a ne obrnuto… Umesto igranja sa životima desetina hiljada nevinih ljudi, rešenja za postojeće probleme na Kosovu i Metohiji treba tražiti u dijalogu i na osnovu međunarodnog prava, podstičući saradnju, pomirenje, poštovanje ljudskih života i baštine”.\nPodsećamo da je slična upozorenja isticao i Oliver Ivanović, a da je njegovo ubistvo učinilo vidljivom duboku destabilizaciju srpske zajednice na Kosovu i da Srbi na Severu žive u „nenormalizaciji“.


Eksplodirao najveći fond na svetu\nNorveški suvereni imovinski fond, koji je najveći na svetu, prvi put je dostigla vrednost od 1.000 milijardi dolara. Rast akcija na svetskim berzama i jačanje evra uvećali su njegovu imovinu.\nOsnovan 1998. godine da bi se prihodi od nafte i gasa štedeli za buduće generacije, suvereni fond sada vredi kao 2,5 godišnja bruto domaća proizvoda Norveške, dok je prvobitno bilo predviđano da će 2020. dostići vrednost kao 1,3 godišnji BDP zemlje, prenosi agencija Rojters.\nPrema podacima koji se ažuriraju u realnom vremenu, na veb-sajtu fonda je u 10:34 časova po Griniču prikazano da njegova vrednost iznosi 7,85 hiljada milijardi norveških kruna (1.000 milijardi dolara).\nFond, kojim upravlja jedan organizacioni deo norveške centralne banke, ulaže sav svoj novac u inostrane akcije, obveznice i nekretnine u 77 zemalja sveta.\nSkoro dve trećine njegove imovine su na kraju drugog tromesečja činile akcije, koje predstavljaju vlasničke udele u oko 9.000 kompanija po osnovu kojih kontroliše preko 1,3 odsto svih akcija listiranih na berzama u svetu.\nS druge strane, broj stanovnika Norveške od 5,3 miliona ljudi čini manje od 0,1 odsto svetske populacije.


Tomas Karremans: Ne kajemo se za ono što smo radili u Srebrenici - Klix.ba\nBiH Tomas Karremans: Ne kajemo se za ono što smo radili u Srebrenici\nTomas Karremans: Ne kajemo se za ono što smo radili u Srebrenici\n13.11.2014. u 21:05\nTomas Karremans (Foto: EPA)\nSaslušanjem u Vrhovnom sudu u Arnheimu danas je počeo obnovljeni proces suđenja Tomasu Karremansu, bivšem komandantu holandskog bataljona vojnih snaga Ujedinjenih nacija (UN) koje su bile u Srebrenici tokom genocida nad bošnjačkim stanovništvom u julu 1995. godine.\nKarremans je nakon saslušanja bivšim pripadnicima holandskog bataljona okupljenim ispred sudnice kazao kako se u Srebrenici ne bi desilo ništa loše da su na vrijeme formirane specijalne jedinice.\n"Ja sam danas u svoje ime i u ime ostalih holandskih vojnika porodicama žrtava rekao ono što sam mislio da je potrebno kazati. Želim da vam objasnim o čemu sam govorio. Rekao sam im da se ništa u Srebrenici ne bi desilo da se na vrijeme formirala specijalna jedinica. Da je to učenjeno te stvari se tamo ne bi desile", kazao je on.\nIstakao je kako bivši pripadnici holandskog bataljona vojnih snaga Ujedinjenih nacija (UN) koje su bile u Srebrenici tokom genocida nad bošnjačkim stanovništvom ne bi trebali osjećati krivicu zbog onoga što se desilo.\n"Nemamo razloga da se kajemo zbog onoga što smo radili. Mislim da smo uradili ono što smo mogli, i uradili smo to ispravno. Ali ipak žao mi je što se desio rat i što su se desile loše stvari, ali to je rat", istakao je Karremans.\nBivši prevodilac Ujedinjenih naroda (UN) u Srebrenici Hasan Nuhanović danas je također saslušan u holandskom sudu u Arnheimu po krivičnoj prijavi protiv tri bivša oficira Holandskog bataljona u Srebrenici. Istakao je ranije da je završeno saslušanje i kako se sada čeka odluka suda.\n"Danas sam praktično ponovio ono što sam i prije govorio. Govorio sam o tome šta se desilo u Potočarima i ponovio sam o tome šta je radio holandski bataljon tada. Mislim da će se za šest sedmica znati šta će biti dalje", istakao je Nuhanović.\nRiječ je o obnovljenom procesu po krivičnoj prijavi bivšeg prevodioca Holandskog bataljona UN-a Hasana Nuhanovića i porodice Mustafić, koji terete Karremansa za odgovornu ulogu u izvršenju genocida u Srebrenici.\nKrivičnu prijavu protiv Karremansa i ostalih 2011. godine podnijeli su Nuhanović i porodica Rize Mustafića. U julu 1995. godine, holandski vojnici su predali Mustafića, te brata i oca Hasana Nuhanovića srpskim snagama koji su ih kasnije ubili. Podnositelji prijave smatraju da su Holanđani trebali znati da će njihove porodice biti ubijene.\nOdlukom javnog tužitelja u Arnhemu od 7. marta prošle godine, sud je odustao od gonjenja bivšeg zapovjednika holandskog bataljona u Srebrenici Karremansa, njegovog zamjenika Roba Frankena i Berenda Oosterveena, a podnosioci prijave su Vrhovnom sudu proslijedili zahtjev za krivično gonjenje tuženih zbog njihove uloge u genocidu koji su izvršile jedinice tadašnje Vojske Republike Srpske pod komandom haškog optuženika Ratka Mladića u Srebrenici jula 1995 godine.\nHolandski pripadnici mirovnih snaga UN bili su zaduženi za UN-ovu zaštićenu zonu u Srebrenici, koju su u julu 1995. godine zauzele snage VRS nakon čega su izvršile genocid nad bošnjačkim stanovništvom za što se trenutno sudi Mladiću i političkom lideru bosanskih Srba Radovanu Karadžiću.\n7h 57min 19\n8h 6min 17\n8h 33min 53\n9h 1min 3\n9h 5min 94


Kuvo TV – Level up » AQUARIUS\nKuvo TV, naša sestrinska firma, koja se kroz razičite aspekte bavi svijetom video-igara, proslavila je prvi rođendan. Povod za slavlje je bila prethodna uspješna godina prepuna različitih emisija, turnira, novih saradnji, ali i najava sljedeće sezone u kojoj su spremni za još jedan iskorak.\nNa samom događaju koji smo organizovali u prostorijama naše firme, prisustvovala su poznata lica iz svijeta gaminga, kao što su Double AiM, ReMa i GUG Saiyan, nekoliko najvjernijih pratilaca, prijatelji i saradnici.\nPremijerno je prikazan i video-spot koji otvara novu sezonu, a za koji su bili zaduženi Aquarius odjeli Kreative, Produkcije, AV-a te članovi Kuvo redakcije.\nNa samom događaju organizovali smo razna mala takmičenja za prisutne, kako za starije, tako i za one mlađe.\nNova sezona zvanično je počela u subotu, 11. 9. 2021. emisijom „Indie Intro“. Ekipa sa Kuvo TV najavila je nove turnire te je spremno krenula u fazu pripremanja noviteta i iznenađenja za sve ljubitelje gaminga i esporta.


Entiteti ne mogu ograničiti Ustavom garantovano pravo na slobodu kretanja\nNaslovnica Bosna i Hercegovina Podrinje Entiteti ne mogu ograničiti Ustavom garantovano pravo na slobodu kretanja\nPodrinje – Vlada bosanskohercegovačkog entiteta Republika Srpska neće odustati od namjere da provede odluku o provjeri prebivališta, poručila je premijerka RS Željka Cvijanović.\nTo znači, da bi se nakon što odluka bude objavljena u Službenom glasniku RS, na povratnike u ovaj bh. entitet počele primjenjivati odredbe člana 10. Nacrta zakona o prebivalištu i boravištu građana BiH, koji je 14. aprila usvojila Narodna skupština RS.\nPrema tom članu, koji je i bio osnovna prepreka da se na nivou BiH usvoji novi zakon o prebivalištu, za prijavu prebivališta na teritoriji RS-a potrebno je „prilaganje dokaza da građani imaju valjan osnov za prebivalište na adresi na kojoj se prijavljuju, što podrazumjeva dokaz o vlasništvu ili suvlasništvu ili posjedu stana, kuće ili drugog objekta za stanovanje, ovjeren ugovor o zakupu ili ovjeren ugovor o podstanarskom odnosu uz ovjeren dokaz o vlasništvu ili suvlasništvu ili posjedu stanodaca, potvrda da se pred nadležnim organom vodi spor o vlasništvu, odnosno da je pokrenut postupak legalizacije ili uknjižavanja objekta, stana ili kuće na adresi na kojoj se prijavljuje prebivalište“.\nReagujući na izjavu visokog predstavnika međunarodne zajednice u BiH Valentina Inzka da će na potez Vlade RS reagovati nakon što odluka bude zvanično objavljena, premijerka RS Željka Cvijanović poručila je visokom predstavniku da je za nju “priča o prebivalištu zaključena tema“, uz pitanje zašto bi OHR reagovao „kad zna da je na zgradu OHR-a u Sarajevu bilo lažno prijavljeno 10 ljudi, a da je sada taj broj vjerovatno i veći“.\n“Želim da vjerujem da gospodin Inzko ne promoviše takve neregularnosti u BiH, kao što to ne bi promovisao ni u svojoj zemlji”, rekla je Cvijanović.\nProfesor ustavnog prava Kasim Trnka, u izjavi za Anadolu Agency (AA), upozorio je da „entiteti, dakle ni njihove vlade, svojim odlukama ne mogu derogirati niti državne zakone, a još manje Ustav BiH kojim se garantuje sloboda kretanja ljudi, roba i usluga“.\n„Entiteti ne mogu stavljati nikakva ograničenja kada je u pitanju Ustavom garantovana sloboda kretanja“, podvukao je Trnka.\nSama činjenica da Vlada RS još nije objavila odluku o provjeri prijave prebivališta, smatra Trnka, “predstavlja, ne samo prejudiciranje sadržaja zakona o prebivalištu BiH nego i svojevrsnu provokaciju državnih institucija i njihovih nadležnosti“.\n„Vidi se da lideri RS-a taktiziraju s ovom odlukom ne bi li na taj način izvršili pritisak na Parlament BiH da se zakon o prebivalištu usvoji u formi koja njima odgovara“, rekao je Trnka.\nPojasnio je da se postupak stavljanja odluke Vlade RS može povesti pred Ustavnim sudom BiH, ali naglašava da bi „najbrži postupak bio bi da visoki predstavnik suspenduje odluku do konačne odluke Ustavnog suda BiH“.\n„Ali kako visoki predstavnik više ne može odlučivati bez stava Vijeća za provedbu mira u BiH (PIC), a ima li se u vidu da ambasador Ruske Federacije u BiH u pravilu blokira sve odluke, teško se vidi izlaz iz ove situacije“, zaključio je Trnka.\nPotpredsjednik Narodne skupštine RS i funkcioner SDA Ramiz Salkić kazao je da bi „nakon što odluka Vlade RS o provjeri prebivališta bude objavljena u Službenom glasniku RS, bilo logično da na nju reaguju Vijeće ministara i Parlamentarna skupština BiH“.\n„Međutim, ima li se u vidu mehanizam entitetskog glasanja u državnom parlamentu, malo je vjerovatno da će do te reakcije doći“, dodao je Salkić.\nI po njegovom mišljenju, visoki predstavnik bi trebao da reaguje, posebno zbog toga što se odlukom krši pravo na slobodu kretanja građana.\n„Visoki predstavnik mora iskoristiti svoje ovlasti, ali ako ga u tome spriječi stav Vijeća za provedbu mira u BiH, onda javnosti moraju eksplicitno reći da oni više nemaju nikakve ovlasti u BiH“, naglasio je Salkić.\nDodao je da „države članice PIC-a moraju da stanu iza Dejtonskog sporazuma čiji su potpisnici i garanti“.


Predstavnički dom Parlamentarne skupštine BiH bi na sjednici sazvanoj za danas u Sarajevu trebalo da u drugom čitanju razmatra Prijedlog zakona o budžetu institucija BiH i međunarodnih obaveza BiH za 2010. godinu, čiji je predlagač Predsjedništvo BiH.\nZa servisiranje vanjskog duga predviđeno je 341.655.000 KM, što je manje za 42.333.000 KM ili 11 posto u odnosu na 2009. godinu.\nStruktura prihoda koje je usvojilo Predsjedništvo BiH je u okvirima koje je utvrdilo Fiskalno vijeće BiH po prvom pregledu stand by aranžmana s MMF-om.\nKomisija za finansije i budžet Predstavničkog doma PSBiH je podržala predloženi zakon u drugom čitanju, uz prihvaćena dva, od ukupno 42 uložena amandmana.\nPo okončanju ove, predviđeno je održavanje nove sjednice Predstavničkog doma PSBiH na kojoj bi u drugom čitanju trebalo da bude razmatran Prijedlog zakona o izmjenama i dopunama Krivičnog zakona BiH, čije usvajanje predstavlja jednu od preostalih obaveza za liberalizaciju viznog režima.\nNa dnevnom redu bi, između ostalog, trebalo da se nađe i godišnja platforma o obavještajno-bezbjednosnoj politici te Izvještaj o radu SIPA-e za period januar – septembar 2009. godine i izjašnjenja o određenim pitanjima, s mišljenjem Zajedničke komisije za odbranu i sigurnost.


• Traje konkurs za pripravnike iz ruralnih područja\nJavni poziv za učešće u programu pripravnika za poslodavce iz privatnog sektora, iz ruralnih područja, je i dalje otvoren. Program podrazumeva osposobljavanje nezaposlenih lica za samostalan rad u struci i polaganje pripravničkog ili stručnog ispita uz zasnivanje radnog odnosa.\n- Nacionalna služba za zapošljavanje će refundirati sredstva za troškove dela zarade sa pripadajućim porezom i doprinosima za obavezno socijalno osiguranje lica uključenih u program. U zavisnosti od obrazovanja pripravnika program može trajati pola godine, za one sa diplomom srednje škole, devet meseci za pripravnike sa višim ili visokim trogodišnjim obrazovanjem ili godinu za pripravnike sa najmanje četvorogodišnjim visokim obrazovanjem - navode organizatori. Poslodavci koji žele da se prijave za učešće u programu moraju da ispune nekoliko obaveznih uslova i to: da redovno izmiruju poreske obaveze, da im račun nije blokiran, kao i da među zaposlenima ima osoba koje na osnovu svog obrazovanja i iskustva budućim pripravnicima mogu biti mentori. Pozivom je predviđeno da u programu mogu učestvovati samo nezaposlena lica sa evidencije Nacionalne službe za zapošljavanje nastanjena u ruralnom području, lica koja nisu u najbližem srodstvu s poslodavcem, prvi put zasnivaju radni odnos u svojstvu pripravnika i nisu radili kod poslodavca.\nSelekciju nezaposlenih vrši NSZ u saradnji sa poslodavcem. Informacije o programu pripravnika mogu se dobiti u svakoj filijali Nacionalne službe, preko Pozivnog centra NSZ na telefon: 0800-300-301 ili na sajtu. Javni poziv je otvoren do utroška sredstava izdvojenih za ovu namenu, a najkasnije do 20. septembra. Program se finansira iz IPA fondova Evropske unije kroz projekat Pomoć teže zapošljivim grupama.\nsavamajstor @ Čet, 02.06.2016. 08:18\nevropska unija ipa fond nacionalna služba za zapošljavanje filijala sombor pripravnici privreda ruralna područja sombor\n• Kreditne linije Razvojnog fonda\nNa ime kredita za trajna obrtna sredstava i obezbeđenje kontinuiteta poslovnih procesa malih i srednjih preduzeća Vojvodine, pokrajinski Razvojni fond stavio je na raspolaganje 400 miliona dinara. Još 100 miliona Fond je namenio za pripremu IPA projekata.\nPravo da konkurišu za kredit za obrtna sredstva, imaju mala i srednja preduzeća sa teritorije Vojvodine koja posluju sa neto dobitkom, koja u prethodnih godinu dana nisu bila u blokadi dužoj od 30 dana, te koja nemaju dugove prema državi i samom Fondu. Kako je navedeno u Konkursu, rok za vraćanje kredita je 36 meseci. Grejs period je šest meseci, a godišnja kamata u zavisnosti da li je kredit obezbeđen garancijom ili hipotekom, tri odnosno četiri odsto. Traženi iznosi kredita mogu biti od milion do 20 miliona dinara - piše u konkursnom pozivu koji možete preuzeti u prilogu vesti.\nIstovremeno, Fond je raspisao i konkursni poziv za predfinanasiranje IPA projekata. Za ove namene izdvojeno je 100 miliona dinara. Na finansijsku podršku pravo imaju nevladine organizacije i udruženja građana, lokalne samouprave i javna preduzeća, bez obzira da li je osnivač grad/opština ili AP Vojvodina. Konkurse možete preuzeti u prilogu vesti, dok su potrebni formulari, za oba Poziva, dostupni na sajtu Razvojnog fonda Vojvodine.\nsavamajstor @ Pon, 04.11.2013. 03:17\nap vojvodina ipa fond krediti obrtna sredstva privreda razvojni fond vojvodine sombor\n• Nova IPA projektna linija\nPoziv za programe prekogranične saradnje Hrvatska - Srbija biće otvoren do 15. novembra - obavestili su organizatori.\nTim povodom će u utorak, 30. avgusta u Somboru biti upriličen informativni dan, koji zainteresovanima za učešće na konkursu obezbeđuje potrebne informacije i nudi mogućnost stvaranja neophodnih partnerstava. Informativni dan u Somboru biće održan u velikoj županijskoj u periodu od 10:30 do 15 sati. - Projekti treba stimulišu prekogrаničnu sаrаdnju rаdi diversifikаcije i poboljšаnjа regionаlne privrede na društveno i ekološki održiv nаčin, dok u isto vreme, unаpređuju dobrosusedske odnose duž grаnice. Neophodno je da se izgrаde kаpаcitete lokаlnih, regionаlnih i nаcionаlnih institucijа zа uprаvljаnje progrаmimа Evropske unije te da se pripreme zа uprаvljаnje budućim prekogrаničnim progrаmimа u okviru teritorijаlne sаrаdnje u oblasti strukturnih fondovа EU - piše u javnom pozivu.\nNajnoviji ciklus IPA projekata biće težak 5,35 miliona evra, od čega Srbiji pripada oko 3,2 miliona. Prioritetni programi ovog kruga su ekonomski razvoj, zaštita životne sredine i promovisanje razmene „ljudi ljudima”. Predlagači moraju obezbediti najmanje 15 odsto učešća u projektu, a grant ne može biti manji od 30.000 evra. Pravo učešća imaju neprofitne organizacije i javna preduzeća i ustanove sa teritorije sledećih regiona: Osječko-baranjske i Vukovarsko-srijemske županije u Hrvatskoj, te Sremski, Južnobački, Severno Bački i Zapadnobački okrug u Srbiji, kao i priključeni regioni Požeško-slavonska, Brodsko-posavska županija i u Srbiji Mačvanski okrug. U prilogu vest možete preuzeti IPA javni poziv i prijavni obrazac za informativni dan u Somboru.\nProgram prekogranične saradnje Hrvatska.doc IPA program i prijava.doc\nsavamajstor @ Pet, 26.08.2011. 11:27\ndruštvo ipa fond programi hrvatska - srbija sombor zapadno bački okrug


Mladost čeka Zvezdu pod reflektorima - Sportske.net\nMladost čeka Zvezdu pod reflektorima\nSuperligaš iz Lučana ugostiće vicešampiona Srbije u večernjem terminu pošto se radovi na postavljanju reflektora privode kraju.\nSL - Beograđani silni, "Ćurani" se pomakli sa 'mrtve tačke'Zagorčić ogorčen: "Zašto za Vojvodinu nema razumevanja?"SL - Evrogolovi na Banjici, "prelaz" na Karaburmi!Milovanović: "Nenormalni uslovi za igru"SL - Mladost počistila "Ćurane", Javor "zaljuljao" Pazar!\nUoči početka nove superligaške sezone na stadionu u Lučanima počeli su radovi na postavljanju reflektora koji se sada lagano privode kraju.\nFudbaleri Mladosti uskoro će biti u prilici da na domaćem terenu igraju u večernjem terminu a trener Nenad Milovanović najavio je da će duel 8. kola sa Crvenom zvezdom biti odigran pod svetlima reflektora.\n"Postavljanje reflektora finansirali su Fudbalski savez Srbije, kao i brojni sponzori i donatori. Na stadionu Mladosti biće četiri reflektora visine 41,2 metra" objasnio je Milovanović.\nZavršni radovi se privode kraju a naredne nedelje stručnjaci iz kompanije "Filips" postaviće sijalice i podesiti osvetljenje.\nUkoliko sve bude išlo po planu, premijernu utakmicu pod svetlima reflektora Mladost će odigrati 29. avgusta kada u Lučane dolazi Crvena zvezda.


Predložio sam da se Tramp i Putin sastanu u Beogradu - Smedia\nKarić želi da se lideri Rusije i Amerike sastanu u prestonici Srbije.\n"Predložio sam da se američki i ruski predsednik Donald Tramp i Vladimir Putin sastanu u Beogradu, imajući u vidu odlične odnose Srbije i Rusije", naveo je biznismen Bogoljub Karić u pismu koje je objavila beogradska Politika u izdanju od srede.\n"Logično je da Beograd povrati poziciju koju je imao za vreme nesvrstanih i ponovo postane centar međunarodnih samita u rešavanju sukoba i jačanju stabilnosti", naveo je Karić, inače vlasnik BK grupe koji je napustio Srbiju pre desetak godina zbog optužbi za privredne zloupotrebe.\nOn je rekao i da Beograd treba na tom samitu da inicira i ukidanje ekonomskih sankcija Rusiji, što je preko potrebno ne samo posrnuloj američkoj ekonomiji već i EU.\n"Premijer Vučić bi taj susret odlično organizovao", naveo je Karić dodajući i da je...


Početna cena imovine je 40,6 miliona dinara. Vrednost nekretnina je 5,8 miliona, opreme oko četiri, a ostatak je vrednost robe na lageru. Ako kupi „Trikotažu“, Krstajić će postati vlasnik atraktivne lokacije u centru Kikinde površine 5.460 metara kvadratnih, što je i najzanimljivije sa spiska onoga što se prodaje, jer su zgrade „Trikotaže“ ruinirane, a oprema zastarela. Inače, Krstajić je pre četiri godine kupio reprezentativnu zgradu na gradskom trgu, od nekadašnjeg ugostiteljskog preduzeća „Avala“, koje je takođe bilo u stečaju. Zgradu je renovirao i u međuvremenu izdao pod kiriju. Mladen Krstajić je pre odlaska u Partizan igrao za FK Kikinda.


Izvor: SrbijaDanas.com, 26.Okt.2020, 21:50\nVeć su odložili jedan meč.\nU italijanskom drugoligašu Ređijanu upalio se alarm pošto u klubu imaju čak 27 ljudi zaraženih korona virusom, od čega je 21 fudbaler, javljaju mediji u Italiji.\nPrvobitno je u Ređiani utvrđeno da ima 16 pozitivnih, da bi se posle dodatnih testiranja brojak povećala na 27 zaraženih. U tu brojku ulaze 21 fudbaler i šest članova stručnog štaba, među kojima je i trener Masimilijano Alvini.\nZbog obolelih od korona virusa, Ređijana je već jednu utakmicu odložila. Sobzirom na trenutnu situaciju, Ređijana će morati da obezbedi za narednu utakmicu, u kojoj joj je protivnik Salernitana, minimumu 13 zdravih igrača. U suprotnom, klub iz Ređo Emilije mogao bi da...


Bruka Slobode u Kozarskoj Dubici - www.mrkonjic-grad.com\nBruka Slobode u Kozarskoj Dubici\nSusret između Borca i Slobode iz Mrkonjić Grada, koji je odlučivao o putniku u niži rang, prekinut je kod rezultata 1:0 za domaće.\nSve se odigralo u 55. minutu, kada je fudbaler Borca Duvnjak oboren u kaznenom prostoru gostiju. Sudija Dragan Ilišević iz Gornjih Podgradaca pokazao je na bijelu tačku, ali sa njegovom odlukom nisu se složili gostujući fudbaleri.\nStručni štab i fudbaleri Slobode opkolili su Iliševića i nasrnuli na njega, tražeći da promijeni odluku. Međutim, glavni arbitar nekako se izvukao iz gužve, dotrčao do delegata utakmice kontrolora, i na ulazu u tunel odsvirao kraj susreta.\nTo kao da je bio znak da svi članovi kluba iz Mrkonjić Grada krenu prema pomenutoj trojci, ali na sreću, brzom intervencijom policije i predstavnika domaćina, do težih incidenata nije došlo i strasti su se ubrzo smirile.\nTreba spomenuti da je prije ovog dueal gostima bio dovoljan bod da ostanu u drugoligaškom društvu, dok je domaćem timu odgovarala jedino pobjeda.\nS.Stančić, "Glas Srpske" 20.6.2006\n12. Vrbas - 39\n13. Sloboda - 37 (-1)\n14. Borac (KD) - 36 (-1)\n15. Omarska - 34\n16. Borac (M) - 14\nOmarska i Borac (M) se sele u niži rang takmičenja, a nakon odluke Takmičarske komisije o prekinutoj utakmici u Kozarskoj Dubici biće zvanično poznat i klub koji će im se pridružiti u Trećoj ligi.


Schmidt: Entiteti dužni poštivati Ustav i odluke državnih institucija - Jajce Online\nNaslovnica BOSNA I HERCEGOVINA Schmidt: Entiteti dužni poštivati Ustav i odluke državnih institucija\nPrema Ustavu BiH, entiteti su dužni u potpunosti poštivati Ustav i odluke državnih institucija, poput Zakona o lijekovima i medicinskim proizvodima BiH, saopšteno je iz Ureda visokog predstavnika (OHR).\nU saopštenju se navodi da je Agencija za lijekove i medicinska sredstva BiH jedina institucija u BiH koja je ovlaštena, sposobna i opremljena da osigura da lijekovi i medicinski uređaji koji su u upotrebi u BiH budu sigurni, kvalitetni i efikasni.\n“To je ujedno i jedina takva agencija koja je osnovana i radi u skladu sa EU Acquis, kao uslov za BiH u procesu pristupanja Evropskoj uniji. Svako poništavanje ove reforme direktno je usmjereno protiv zaštite javnog zdravlja, a time i opasan i nepotreban rizik po živote i dobrobit svih građana BiH”, poručuju iz OHR-a.\nPrethodni članakRadeljić o Džeki: Čudo od igrača, pozdravili smo se i tražit ću mu dres u Tiraspolu\nNaredni članakKrizni štab ZDK odobrio FS BiH da se utakmica s Finskom igra uz maksimalan broj gledalaca


BEOGRAD – Potpredsednica vlade i ministarka enegetike Zorana Mihajlović i ministar za kapitalne investicije Crne Gore Mladen Bojanić potpisali su danas memorandum o razumevanju između dve zemlje u oblasti energetike i rudarstva, koji će omogućiti izgradnju visokonaponske mreže na Transbalkanskom koridoru za prenos struje.\n„Nema stabilnosti, naročito kada govorimo o infrastrukturi bez stabilnosti elektroenergetike. Bez obzira koliko mi bili posebne države, bez našeg zajedničkog rada nema ni budućeg privrednog razvoja jedne i druge države“, izjavila je ministarka Mihajlović.\nOna je preciziralada da se razgovaralo o izgradnji visokonaponske mreže na Transbalkanskom koridoru ka Crnoj Gori.\n„To je možda najznačajniji projekat u Srbiji u oblasti prenosnih sisitema. Srbija je već počela izgradnju tog koriodora i očekujemo da ćemo raditi i onaj deo ka Crnoj Gori, ali i ka granici sa Bosnom i Hercegovinom“, izjavila je Mihajlovićeva.\nDodala je da je tema sastanka bila i nova hidrielektrana, odnosno kako da se zajednički investira u taj projekat.\nDodala je da su dva ministarstva formirala operativne timove koji treba da su stalno u kontaktu radi realizacije poslova.\nMinistar Bojanić je izrazio zadovoljstvo što je prva zvanična poseta u regionu u koju je došao od stupanja na funkciju upravo poseta Beogradu i dodao da je crnogorska strana spremna da nastavi višedecenijsku saradnju.\n„Spremni smo da produbimo ekonomsku saradnju i krajnji cilj je da učinimo Crnu Goru i Srbiju energetski bogatima, jer su samo energetski bogate zemlje i ekonomski bogate. Spremni smo da vršimo pritisak na članove operatvinih timova da ne ostanemo samo na obećanijima, i verujem da ćete vrlo brzo biti informisani o realizaciji mnogih zajedničkih projekata kojih smo se danas dotakli“, rekao je crnogorski ministar.


Grafiti na račun predsednice (Youtube)\nPredsednica Kosova prikazana je u donjem vešu sa policijskom kapom na glavi, aludirajući na njenu pređašnju funkciju u Kosovskoj policiji. Pored slike stoji i natpis "Upomoć Hikmete!".\nVlada Kosova osudila je postupak nepoznatih lica koja su odgovorna za postavljanje ovih grafita, koji, kako navode u saopštenju, vređaju predsednicu Republike Kosova.\n“Ovakav čin povredio je ne samo instituciju, lik i delo uvažene predsednice Republike Kosovo, već i sve ostale kosovske žene”.\nVlada Kosova ovaj postupak još uvek neidentifikovanih lica ocenjuje mizernim.\nMandat predsednice Jahjage ističe u aprilu ove godine. Kako je nedavno poručila, više se neće kandidovati za tu poziciju.


Svedocenje Biljane Plavsic u bilo kojem procesu u Haskom tribunalu nije deo nagodbe koju je ona postigla s Tuzilastvom u Hagu, saopstili su njen branilac Robert Pavic i portparol Tuzilastva Florans Artman .\n"Ne postoji dogovor izmeu gospoe Plavsic i Tuzilastva da ce ona svedociti u bilo kom predmetu koji se vodi pred ovim Tribunalom", navodi se u Pavicevoj izjavi koju je novinarima u Haskom tribunalu procitao drugi branilac Plavsiceve, Judzin O'Saliven.\n"Izjavljujem da sam kriva", kazala je Plavsiceva preko video veze sa sudnicom u Hagu, nakon sto ju je sudija Ricard Mej upitao kako se izjasnjava po trecoj tacki optuznice za "progon na politickoj, rasnoj i verskoj osnovi", sto je kvalifikovano kao zlocin protiv covecnosti.\nPlavsicevoj je trebalo da se sudi zajedno sa bivsim predsednikom Skupstine RS Momcilom Krajisnikom, koji je takoe optuzen za genocid. Suenje je, prema poslednjoj najavi sudije Ricarda Meja, trebalo da pocne u januaru 2003.\nAkreditaciju je ministru unutrasnjih poslova RS Dragomiru Jovicicu urucio specijalni izaslanik generalnog sekretara UN u BiH Zak Pol Klajn.\nIzborna tisina pocela sinoc u 19\nIzborna tisina u Bosni i Hercegovini pocla je sinoc u 7 casova i trajace do 5. oktobra u 19 sati, kada se u celoj BiH zatvaraju biracka mesta na kojima ce graani birati nove predstavnike za drzavne i entitetske organe vlasti.\nRacan pozitivno ocenio\nSvedocenje Mesica u Hagu\nHrvatski premijer Ivica Racan izjavio je juce da je svedocenje predsednika Stjepana Mesica pred Haskim tribunalom u postupku protiv Slobodana Milosevica "kvalitetno i potrebno" jer, kako je rekao, pokazuje Milosevicevu umesanost u agresiju na Hrvatsku.\nSudsko vece Zupanijskog suda u Zadru osudilo je Zoranu Banic (51) iz Zemunika Gornjeg na 13 godina zatvora zbog saucesnistva u ratnom zlocinu nad civilnim stanovnistvom u selu Skabrnja, pored Zadra, u novembru 1991. godine.\nSadasnja presuda od 13 godina zasniva se na iskazima vise svedoka, meu kojima je kljucni bio Neven Segaric, koji je optuzenu u maskirnoj uniformi i naoruzanu automatskim oruzjem video u vise razlicitih situacija na dan zlocina.\nPredsednik hrvatske Vlade Ivica Racan izjavio je da je uveren da Vlada uziva "veliko razumevanje i podrsku" graana zbog saradnje s Haskim tribunalom.\nPremijer je kazao da ne moze govoriti o daljim aktivnostima u slucaju generala Janka Bobetka, ali da je Vlada odlucila da koristi razlicita pravna sredstava kroz saradnju sa sudom u Hagu, sa kojim nije u sukobu.\nOptuznicu protiv Bobetka i nalog za njegovo hapsenje i predaju vladin Biro za saradnju s Haskim sudom primio je u ponedeljak, 23. septembra, a u njoj se Bobetko optuzuje za ratne zlocine nad srpskim civilima u septembru 1993, za vreme vojne akcije "Medacki Dzep".


AFP: Rusija favorit na Pesmi Evrovizije\nBeta 14. maja 2016. 14:45\nRusija je favorit u večerašnjem finalu muzičkog takmičenja Pesme Evrovizije u Stokholmu.\nŠvedska, koja je bila domaćin tog takmičenja 2013. godine, pripremila je sve za večerašnju manifestaciju koju će prvi put prenositi SAD, a Džastin Timberlejk biće američka zvezda večeri.\nAnalitičari su ocenili da je favorit predstavnik iz Rusije Sergej Lazarev s pesmom na engleskom „You Are the Only One“. Medju favoritima su i Francuska, Ukrajina i Australija koja se drugi put takmiči u Pesmi Evrovizije.\nSrbiju će predstavljati Sanja Vučić s pesmom „Goodbye“.\nTakmičenje Pesma Evrovizije, prvi put priredjeno 1956. godine, godišnji je festival zabavne muzike koji u TV-prenosu prati veliki broj zemalja, a učestvuju izvodjači iz zemalja čiji su nacionalni televizijski emiteri aktivni članovi Evropske unije za radiodifuziju.\nTakmičenje je poznato po šablonskoj, lagano orkestriranoj, pevljivoj pop muzici. Na Pesmi Evrovizije je tokom godina izveden i veliki broj balada, etno i latino muzike, hausa, repa, hip-hopa, roka, hevi metala, džeza, operskih i ambijentalno-instrumentalnih numera.\nPrazna knjiga o poznatom političaru najprodavanija u Italiji…\nNa nemačkoj planini nova skulptura falusa umesto prvobitne…\nPojavio se i treći misteriozni monolit\nTri Letonca uhapšena zbog kradje ćurke koju su napili votkom